Diari Oficial de la Generalitat Valenciana


Sumari del DOGV 7542, del 08-06-2015 (2015/5396)

DECRET 86/2015, de 5 de juny, del Consell, pel qual es desplega reglamentàriament la Llei 18/2010, de 30 de desembre, de la Generalitat, de Joventut de la Comunitat Valenciana.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/06/05/86/dof/vci/html**

### Dades del document

Número de DOGV
:   7542

Data del DOGV
:   08-06-2015

Secció del DOGV
:   I. DISPOSICIONS GENERALS

Número del document
:   2015/5396


Data del document
:   05-06-2015

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Escola Formació Animadors Juvenils Temps Lliure
    * Institut Valencià de la Joventut Generalitat Jove
    * oci
    * infraestructura turística
    * centre d'ensenyament
    * legislació
    * instal·lació esportiva
    * equipament sociocultural
    * esport
    * sistema d'informació
    * ensenyament professional
    * jove
    * competència administrativa
    * administració local
    * moviment juvenil
    * vacances
    * xarxa d'informació

DECRET 86/2015, de 5 de juny, del Consell, pel qual es desplega reglamentàriament la Llei 18/2010, de 30 de desembre, de la Generalitat, de Joventut de la Comunitat Valenciana. [2015/5396]  
Índex  
  
Preàmbul  
  
Títol preliminar  
Article 1. Objecte  
  
Títol I. De la Xarxa d'Informació Juvenil de la Comunitat Valenciana i dels servicis que la integren  
  
Capítol I. La Xarxa d'Informació Juvenil de la Comunitat Valenciana  
Article 2. Definició  
Article 3. Servicis que integren la xarxa  
Article 4. Àmbit d'aplicació  
Article 5. Els centres d'Informació Juvenil  
Article 6. Funcions dels centres d'Informació Juvenil  
Article 7. Els punts d'Informació Jove  
Article 8. Funcions dels punts d'Informació Jove  
Article 9. Assessories o centres especialitzats  
Article 10. Funcions de les assessories o centres especialitzats  
  
Capítol II. El Cens de la Xarxa de Servicis d'Informació Juvenil de la Comunitat Valenciana  
Article 11. Inscripció  
Article 12. Tramitació de la inscripció  
Article 13. Requisits d'inscripció dels centres d'Informació Juvenil  
  
Article 14. Requisits d'inscripció dels punts d'Informació Jove  
  
Article 15. Requisits d'inscripció de les assessories o centres especialitzats  
  
Capítol III. Els servicis d'Informació Juvenil inscrits en el Cens de la Xarxa de Servicis d'Informació Juvenil de la Comunitat Valenciana  
  
Article 16. Beneficis de la inscripció  
Article 17. Obligacions derivades de la inscripció  
Article 18. Obligacions específiques dels centres d'Informació Juvenil  
Article 19. Obligacions específiques dels punts d'Informació Jove.  
  
Article 20. Funcions de l'Institut Valencià de la Joventut. Generalitat Jove   
Article 21. Compliment de mesures de seguretat  
Article 22. Modificació del Cens de la Xarxa d'Informació Juvenil de la Comunitat Valenciana.  
  
Títol II. De les activitats de temps lliure infantil i juvenil  
  
Capítol I. Disposicions generals  
Article 23. Definició  
Article 24. Tipus d'activitat  
Article 25. Promotors o promotores  
Article 26. Personal habilitat  
  
Capítol II. Desenrotllament de les activitats promogudes per l'Institut Valencià de la Joventut. Generalitat Jove  
Article 27. Composició, funcions i requeriments dels equips d'animació i d'un altre personal colaborador  
Article 28. Subscripció d'assegurança d'assistència i accidents, i de responsabilitat civil.  
  
  
Títol III. De la formació en matèria d'animació juvenil  
  
Capítol I. Escoles d'animació juvenil  
Article 29. Definició  
Article 30. Solicitud de reconeixement  
Article 31. Procediment per al reconeixement  
Article 32. Pèrdua del reconeixement  
Article 33. Funcionament de les escoles d'animació juvenil  
Article 34. Obligacions de les escoles d'animació juvenil  
  
Capítol II. Cursos i activitats de formació  
Article 35. Estructura, duració i disseny pedagògic dels cursos  
Article 36. Acreditació i revocació dels cursos  
Article 37. Procediment d'acreditació de cursos a entitats locals  
  
Article 38. Documentació d'inici i seguiment dels cursos  
Article 39. Avaluació i finalització dels cursos  
Article 40. Alumnat dels cursos  
Article 41. Diplomes  
  
Capítol III. Fòrum de Formació en matèria d'Animació Juvenil  
Article 42. Definició  
Article 43. Funcions  
Article 44. Composició  
Article 45. Funcionament  
  
Títol IV. Del carnet jove  
  
Capítol I. Disposicions generals  
Article 46. Objecte  
Article 47. Subjectes  
Article 48. Persones usuàries  
Article 49. Característiques i vigència  
Article 50. Àmbit territorial  
Article 51. Modalitats  
  
Capítol II. Entitats adherides i colaboradores  
Article 52. Entitats adherides  
Article 53 Entitats colaboradores  
  
Títol V. De les instalacions juvenils  
  
Capítol I. Disposicions generals  
Secció primera. Instalacions per a jóvens i del Registre d'Instalacions Juvenils de la Comunitat Valenciana  
Article 54. De les instalacions juvenils  
Article 55. Registre d'Instalacions Juvenils de la Comunitat Valenciana.  
  
Secció segona. Persones usuàries, els seus drets i deures  
Article 56. De les persones usuàries  
Article 57. Drets de les persones usuàries  
Article 58. Deures de les persones usuàries  
Article 59. Obligatorietat d'assegurança d'incendis i responsabilitat civil   
  
Secció tercera. Residències juvenils  
Article 60. Fins de les residències juvenils.  
  
Secció Quarta. Albergs juvenils i la Xarxa Valenciana d'Albergs Juvenils (REVAJ)  
Article 61. Fins dels albergs juvenils.  
Article 62. Xarxa Valenciana d'Albergs Juvenils (REVAJ)   
  
Secció quinta. Campaments juvenils  
Article 63. Fins dels campaments juvenils  
  
Capítol II. Instalacions públiques de titularitat i/o gestió de l'Institut Valencià de la Joventut. Generalitat Jove  
Secció primera. Disposicions generals  
Article 64. Instalacions públiques de titularitat i/o gestió de l'Institut de la Joventut. Generalitat Jove  
Article 65. Règim de funcionament  
Article 66. Denominació i distintius  
Article 67. director o directora  
  
Secció segona. Residències juvenils de l'Institut de la Joventut. Generalitat Jove  
Article 68. Residències juvenils de l'Institut de la Joventut. Generalitat Jove  
Article 69. Condició de residents i preus públics a pagar  
  
Secció tercera. Albergs juvenils de l'Institut de la Joventut. Generalitat Jove  
Article 70. Albergs juvenils de l'Institut de la Joventut. Generalitat Jove  
Article 71. Tarifes i procediment de contractació de reserves i utilització dels albergs juvenils  
  
Secció quarta. Campaments juvenils de l'Institut de la Joventut. Generalitat Jove  
Article 72. Campaments juvenils de l'Institut de la Joventut. Generalitat Jove  
Article 73. Tarifes, procediment de contractació de reserves i ús dels campaments juvenils  
  
Capítol III. Règim de declaració responsable per a la posada en marxa i funcionament d'una instalació juvenil  
Article 74. Declaració responsable i documentació necessària  
Article 75. Compliment de les condicions de la Federació Internacional d'Albergs Juvenils (IYHF)  
Article 76. Modificacions en les instalacions  
  
Disposició addicional única. No increment del gasto públic  
  
Disposicions transitòries  
Primera. Servicis d'Informació Juvenil  
Segona. Formació en matèria d'animació juvenil  
Tercera. Instalacions de la Xarxa Valenciana d'Albergs Juvenils  
  
Disposició derogatòria única  
  
Disposicions finals  
Primera. Desenrotllament  
Segona. Entrada en vigor  
  
Annex I. Titulacions equivalents a la qualificació professional d'informador o informadora juvenil  
Annex II. Titulacions equivalents a les exigides per als equips d'animació d'activitats de temps lliure  
Annex III. Principis de les normes de qualitat i del codi de pràctiques garantides establits per la Federació Internacional d'Albergs Juvenils (IYHF)  
  
  
PREÀMBUL  
  
I  
  
La nostra Constitució establix en l'article 48 que els poders públics promouran les condicions per a la participació lliure i eficaç de la joventut en el desenrotllament polític, social, econòmic i cultural.  
L'Estatut d'Autonomia de la Comunitat Valenciana atribuïx a la Generalitat competència exclusiva en matèria de joventut (article 49.1.25) i d'institucions públiques de protecció i ajuda a jóvens (article 49.1.27).  
Per mitjà de la Llei 4/1989, de 26 de juny, de la Generalitat, sobre l'Institut Valencià de la Joventut, i la Llei 8/ 1989, de 26 de desembre, de la Generalitat, de Participació Juvenil, es van establir les primeres bases legislatives per a dur a terme els esmentats mandats.  
Ambdós lleis es troben hui derogades, en virtut de l'actual Llei 18/2010, de 30 de desembre, de la Generalitat, de Joventut de la Comunitat Valenciana. Esta última conté, en la disposició final primera, una crida expressa al desplegament reglamentari de les matèries que aborda. Així mateix, la dita habilitació normativa es concreta en altres preceptes de la llei. En l'article 36, respecte de la Xarxa d'Informació Juvenil de la Comunitat Valenciana i els servicis que la integren; en l'article 37, quant a la formació en activitats de temps lliure, en l'article 38 en relació amb el Carnet Jove, i en els articles 39, 40 i 41, en l'àmbit de les instalacions per a jóvens.  
Anteriorment a l'esmentada Llei 18/2010, de 30 de desembre, de la Generalitat, de Joventut de la Comunitat Valenciana, van ser dictades una sèrie de disposicions destinades a regular els distints àmbits i sectors que conformen en la societat actual el camp de la joventut i desenrotllament comunitari; entre estes cal destacar les següents:  
- El Decret 61/1984, de 18 de juny, del Consell Valenciana, pel qual es regula la gestió d'instalacions juvenils, esportives i socioculturals de la Generalitat pels ajuntaments.  
- L'Orde de 31 de juliol de 1987, de la Conselleria de Cultura, Educació i Ciència, per la qual s'aproven les normes reguladores del funcionament de les residències, albergs i campaments juvenils de la Generalitat.  
- El Decret 183/1988, de 28 de novembre, del Consell Valenciana, sobre l'ordenació d'albergs juvenils i creació de la Xarxa Valenciana d'Albergs Juvenils.  
- L'Orde de 25 de juliol de 1991, de la Conselleria de Cultura, Educació i Ciència, per la qual s'establixen les normes reguladores del funcionament de les residències juvenils de la Generalitat.  
  
- El Decret 24/1995, de 6 de febrer, del Govern Valencià, pel qual es regula la Xarxa Valenciana d'Informació Juvenil.  
- L'Orde de 12 de febrer de 1997, de la Conselleria de Cultura, Educació i Ciència, de modificació de la de 31 de juliol de 1987 i de la de 25 de juliol de 1991, abans mencionades.  
- El Decret 60/2005, d'11 de març, del Consell, pel qual es regula la formació en matèria d'animació juvenil a la Comunitat Valenciana  
  
- L'Orde de 3 de febrer de 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana, modificada per Orde de 25 de maig de 2007, de la Conselleria de Benestar Social.  
- La Resolució de 15 de maig de 2006, del director general de l'Institut Valencià de la Joventut, per la qual s'establix el programa del curs de formador d'animadors.  
- L'Orde 17/2010, de 14 de juliol, de la Conselleria de Benestar Social, per la qual es regula el Carnet Jove a la Comunitat Valenciana.  
Moltes de les normes esmentades han quedat obsoletes i, a més, n'hi ha una dispersió, així com supòsits de buits normatius en determinades matèries.  
D'ací que l'objecte del present decret siga, atesa l'esmentada habilitació legal, condensar en un sol text normatiu les diverses disposicions reglamentàries que afecten la matèria i aprofitar l'oportunitat per a procedir a la seua actualització.   
  
II  
  
Seguint l'estructura de la Llei 18/2010, de 30 de desembre, de la Generalitat, de Joventut de la Comunitat Valenciana, sistemàticament, el present decret s'articula en un títol preliminar i cinc títols numerats, una disposició addicional, tres disposicions transitòries, una disposició derogatòria, dos disposicions finals i tres annexos.  
El títol preliminar es concreta en una disposició de caràcter general, en la qual s'assenyala l'objecte d'este decret, i s'especifiquen i es descriuen els distints àmbits objecte de la regulació.  
D'altra banda, entrant en el contingut del decret, el títol I regula la Xarxa d'Informació Juvenil de la Comunitat Valenciana.  
S'arreplega en esta primera part del text la regulació de la informació juvenil, la normativa de la qual data de l'any 1995. El temps transcorregut, des de la dita data, ha comportat profunds canvis en la forma de gestionar la informació juvenil, amb l'aparició i difusió de les noves tecnologies d'informació i comunicació i la generalització de l'ús d'Internet i les xarxes socials.  
L'any 2004, l'Associació Europea d'Informació i Assessorament Juvenil aprova la Carta Europea d'Informació Juvenil, que establix els principis deontològics i de funcionament pels quals s'han de regir els servicis d'informació juvenil. Així mateix, l'any 2011, es van aprovar diversos reials decrets: el Reial Decret 567/2011, de 20 d'abril, que regula, entre altres, la qualificació professional de la informació juvenil; el Reial Decret 1684/2011, de 18 de novembre, i el Reial Decret 1537/2011, de 31 d'octubre, que afronten, respectivament, la regulació de la formació des dels àmbits educatiu i d'ocupació; bloc normatiu que suposa una fita fonamental en la professionalització de les persones que treballen en la informació juvenil.  
  
  
III  
  
El títol II està integrat per les normes relatives a les activitats de temps lliure infantil i juvenil i el títol III regula la formació en matèria d'animació juvenil.  
En relació amb les activitats de temps lliure infantil i juvenil, s'arreplega la definició d'estes i dels seus tipus, qui poden ser les persones promotores d'aquelles i el personal habilitat. I s'establixen, per a les activitats promogudes per l'Institut Valencià de la Joventut. Generalitat Jove, una sèrie d'obligacions, respecte dels equips d'animació i del personal colaborador.  
Pel que fa a la formació en matèria de joventut, la Llei 18/2010, de 30 de desembre, de la Generalitat, de Joventut de la Comunitat Valenciana, atribuïx a l'Institut Valencià de la Joventut. Generalitat Jove, entre altres, en l'article 37, la funció de formar animadors juvenils, destacant la necessitat d'establir reglamentàriament els requisits a exigir a les persones que realitzen o hagen de realitzar activitats educatives en el temps lliure, amb xiquetes i xiquets, i jóvens, a la Comunitat Valenciana.  
  
En este camp, ha de destacar-se l'important paper desenrotllat per les associacions juvenils i les entitats prestadores de servicis a la joventut, des de l'àmbit del voluntariat i de l'educació no formal. Un sector la demanda creixent de persones del qual amb una formació adequada, per a dirigir o formar part dels equips d'animació en activitats educatives de temps lliure està atesa per les escoles de formació d'animadors juvenils que, amb models pedagògics diversos, proporcionen una àmplia i consolidada oferta formativa des del sector associatiu i des de l'àmbit local.   
  
La Recomanació del Parlament Europeu i del Consell d'Europa, de 23 d'abril de 2008, relativa a la creació del marc europeu de qualificacions per a l'aprenentatge permanent (2008/C 111/01), considera, entre altres coses, que desenrotllar i reconéixer els coneixements, les destreses i la competència de la ciutadania és essencial per al desenrotllament individual, la competitivitat, l'ocupació i la cohesió social de la comunitat.   
En este sentit, el Reial Decret 567/2011, de 20 d'abril, va aprovar les qualificacions professionals de l'àmbit específic de la joventut: dinamització d'activitats de temps lliure educatiu infantil i juvenil i de direcció i coordinació d'activitats de temps lliure educatiu infantil i juvenil, i va establir un marc comú per a la formació de les persones que treballen en este àmbit a tot l'Estat, la qual cosa permet una major mobilitat dels professionals afectats en el territori espanyol i en la Unió Europea.   
  
S'actualitza, per tant, el procediment de reconeixement i funcionament de les escoles d'animació juvenil, garantint que la formació en matèria d'animació juvenil s'impartisca a través d'aquelles i, si és el cas, per les entitats locals, i es descriuen els cursos d'acord amb la norma estatal, el procediment d'acreditació dels cursos, la referència a l'alumnat i la regulació dels diplomes.  
A més, s'incorpora al títol III un últim capítol que establix, com a novetat, la constitució formal del Fòrum de Formació en matèria d'Animació Juvenil. La seua definició, funcions, composició i funcionament, com a òrgan de consulta i participació en matèria d'animació juvenil, format per un representant de cada Escola d'Animació Juvenil i per cinc integrants procedents de l'Administració de la Generalitat.  
  
  
IV  
  
El títol IV desenrotlla les previsions de la llei respecte del Carnet Jove i el títol V preveu les normes relatives a les instalacions juvenils, amb la creació expressa del Registre d'Instalacions Juvenils de la Comunitat Valenciana.   
En l'àmbit de les previsions de la Llei 18/2010, de 30 de desembre, de la Generalitat, de Joventut de la Comunitat Valenciana, relatives als «servicis a la joventut», s'incorpora al Decret, en primer lloc, la regulació del Carnet Jove, actualment continguda en l'Orde 17/2010, de 14 de juliol, de la Conselleria de Benestar Social, per a complir l'objectiu sistematitzador del present decret, sense establir novetats de rellevància respecte d'això.  
I continuant amb els servicis a la joventut, i pel que fa a les instalacions juvenils, s'aborda la seua regulació, que ha de cobrir la llacuna que hi ha en la matèria quant al seu desplegament reglamentari. L'anteriorment citat Decret 183/1988 es referix únicament als albergs juvenils i, encara amb això, no s'arrepleguen uns mínims requisits per al seu reconeixement com a tals, pas previ necessari per a la seua inclusió en la Xarxa Estatal d'Albergs Juvenils (REAJ) i en la Federació Internacional d'Albergs Juvenils (IYHF) i, en tot cas, compromís assumit per la Comunitat Valenciana. Per mitjà de la subscripció del conveni de 26 de juny de 2000, la nostra Comunitat pertany al Consorci per a la Presència i Promoció de l'Alberguisme Juvenil-Xarxa Espanyola d'Albergs Juvenils, i establix l'article 5 dels estatuts de l'esmentat consorci que els seus membres han de «dictar les normes necessàries, segons el seu propi ordenament jurídic, perquè els albergs, propis o associats, de la seua Xarxa observen les normes i deures continguts en els reglaments de la IYHF i, de la mateixa manera, gaudisquen dels drets que els conferixen els reglaments d'aquella».  
  
V  
  
Juntament amb les raons anteriors, no pot deixar de mencionar-se l'impacte que ha suposat la Directiva 2006/123/CE del Parlament Europeu i del Consell, de 12 de desembre de 2006, relativa als servicis en el mercat interior. La transposició d'esta a l'ordenament jurídic espanyol es va produir per mitjà de la Llei 17/2009, de 23 de novembre, sobre el lliure accés a les activitats de servicis i el seu exercici, i es dicta posteriorment, la Llei 20/2013, de 9 de desembre, de Garantia d'Unitat de Mercat, que suposa un nou pas en l'eliminació d'obstacles a la lliure prestació de servicis. Això, sense oblidar l'aprovació de la Llei 25/2009, de 22 de desembre, de modificació de diverses lleis, que dóna una nova redacció a preceptes bàsics de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i regula, amb caràcter general, el règim de comunicació prèvia i declaració responsable, per a l'establiment i inici de l'exercici d'una activitat de prestació de servicis.  
  
Això ha suposat que diverses comunitats autònomes, en la matèria que ens ocupa, hagen iniciat un procés d'adaptació de la seua normativa a les directives europees, simplificant tràmits i afavorint l'exercici de les mencionades activitats de servicis; procés que està directament relacionat amb el de simplificació de càrregues administratives en què es troben immerses les administracions públiques espanyoles, i també, per tant, l'Administració pública valenciana, en el marc més ampli dels plans d'innovació i modernització d'esta, i al qual no pot ser alié l'Institut Valencià de la Joventut. Generalitat Jove.  
  
Per tot això i fent ús de l'habilitació de desplegament reglamentari continguda en la disposició final primera de la Llei 18/2010, de 30 de desembre, de la Generalitat, de Joventut de la Comunitat Valenciana, i en els seus articles 36.2, 37.2, 39.3, 40.3 i 41, amb l'informe previ del Consell de la Joventut de la Comunitat Valenciana, l'informe de l'Advocacia General de la Generalitat, a proposta de la consellera de Benestar Social, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 5 de juny de 2015,  
  
  
DECRETE  
  
TÍTOL PRELIMINAR  
  
Article 1. Objecte  
L'objecte del present decret és regular les matèries següents:  
1. La Xarxa d'Informació Juvenil de la Comunitat Valenciana, els servicis que la integren, el cens de la dita xarxa i els beneficis i obligacions derivats de la inscripció en el cens.  
2. Les activitats de temps lliure educatiu, infantil i juvenil.  
3. La formació en matèria d'animació juvenil, les escoles d'animació juvenil, els cursos i el Fòrum en esta matèria.  
4. El Carnet Jove, usuaris, entitats adherides i entitats colaboradores.  
5. Les instalacions destinades a la joventut per a la realització d'activitats culturals, d'oci i temps lliure en el territori de la Comunitat Valenciana, de titularitat pública o privada, i el seu registre.  
  
TÍTOL I  
De la Xarxa d'Informació Juvenil de la Comunitat Valenciana i dels servicis que la integren  
  
CAPÍTOL I  
La Xarxa d'Informació Juvenil de la Comunitat Valenciana  
  
Article 2. Definició  
La Xarxa d'Informació Juvenil de la Comunitat Valenciana és un conjunt de servicis d'assistència que té per objecte realitzar un conjunt d'activitats d'informació, orientació i assessorament, dirigides als jóvens, amb l'objecte d'afavorir el seu desenrotllament, integració i participació en la vida social. La informació, l'orientació i l'assessorament prestats podran versar sobre totes les matèries que siguen d'interés per als jóvens.  
  
Article 3. Servicis que integren la Xarxa  
1. La Xarxa d'Informació Juvenil de la Comunitat Valenciana està integrada per:  
a) La unitat administrativa de l'Institut Valencià de la Joventut. Generalitat Jove competent en informació juvenil.  
b) Els centres d'Informació Juvenil (CIJ).   
c) Els punts d'Informació Jove (PIJ).  
d) Assessories o centres especialitzats.  
2. Per a formar part de la Xarxa d'Informació Juvenil de la Comunitat Valenciana, els servicis han d'estar ubicats i realitzar les seues funcions en el territori de la Comunitat Valenciana.  
3. El reconeixement dels servicis que integren la xarxa requerirà la prèvia inscripció en el Cens de la Xarxa d'Informació Juvenil de la Comunitat Valenciana, en la forma i amb els requisits establits en el present decret.  
  
Article 4. Àmbit d'aplicació  
El present títol serà aplicable a tots els servicis d'informació juvenil promoguts per organismes o entitats de caràcter públic o privat, sense ànim de lucre, ubicats en el territori de la Comunitat Valenciana, quan estiguen inscrits en el Cens de la Xarxa d'Informació Juvenil de la Comunitat Valenciana.  
Els organismes i entitats esmentats en el paràgraf anterior són els titulars dels servicis d'informació juvenil regulats en este decret, de conformitat amb les regles internes de funcionament d'aquells organismes i entitats i eventualment dels convenis i acords que puguen firmar entre ells.  
  
Article 5. Els centres d'Informació Juvenil  
Els centres d'Informació Juvenil són servicis que recopilen, elaboren i difonen informació d'interés per als jóvens.   
Estos centres oferiran una informació plural, àmplia i diversificada i, en la mesura de les seues possibilitats, assessorament personalitzat. A més, colaboraran amb les unitats, punts i assessories de la zona on s'ubiquen.   
  
Article 6. Funcions dels centres d'Informació Juvenil  
Els centres d'Informació Juvenil realitzaran les funcions següents:  
  
1. Recopilar la informació que es genere, en el seu àmbit d'actuació territorial, en matèria de joventut o d'interés per als jóvens.  
  
2. Atendre de forma personalitzada els jóvens en les seues consultes i demandes informatives i d'assessorament.  
3. Detectar les necessitats i demandes informatives del colectiu juvenil en què actuen.  
4. Difondre la informació de què disposen i crear punts d'informació juvenil en el seu àmbit territorial  
5. Promoure la participació i fomentar les activitats juvenils  
6. Les altres que es determinen per orde de la conselleria competent en matèria de joventut.  
  
Article 7. Els punts d'Informació Jove   
1. Els punts d'Informació Jove són aquells servicis que difonen informació d'interés entre els jóvens que els siguen pròxims. Per a això, utilitzaran qualsevol mitjà que es considere adequat per a la consecució d'esta finalitat, com ara taulers informatius, atenció directa, webs, xarxes socials, llistes de distribució o qualsevol altre.  
  
2. La informació serà facilitada als punts d'Informació Jove a través de l'Institut Valencià de la Joventut. Generalitat Jove o del Centre d'Informació Juvenil més pròxim, o bé l'obtindran pels seus propis mitjans.  
  
  
Article 8. Funcions dels punts d'Informació Jove  
Els punts d'Informació Jove realitzaran les funcions següents:  
  
1. Promoure la igualtat dels jóvens en l'accés a la informació.  
  
2. Recopilar i difondre informació als jóvens.  
  
Article 9. Assessories o centres especialitzats  
Les assessories per a jóvens són servicis especialitzats d'orientació als jóvens sobre matèries o assumptes concrets que siguen del seu interés.   
  
Article 10. Funcions de les assessories o centres especialitzats  
1. Correspon a les assessories per a jóvens atendre a les consultes de la població juvenil i les de la resta de servicis d'Informació Juvenil de la zona on s'ubiquen.  
2. Les assessories per a jóvens estaran obertes a tots els jóvens sense excepció.   
  
CAPÍTOL II  
El Cens de la Xarxa d'Informació Juvenil   
de la Comunitat Valenciana  
  
Article 11. Inscripció  
En el Cens de la Xarxa d'Informació Juvenil de la Comunitat Valenciana podran inscriure's els servicis que complisquen les condicions d'este decret, i obtindran d'esta forma, el reconeixement oficial per l'Institut Valencià de la Joventut. Generalitat Jove.  
  
Article 12. Tramitació de la inscripció  
Les persones físiques i les entitats públiques o privades, sense ànim de lucre, interessades que els seus servicis d'informació juvenil siguen oficialment reconeguts i formen part de la Xarxa d'Informació Juvenil de la Comunitat Valenciana hauran de presentar la corresponent solicitud d'inscripció en el Cens de la Xarxa d'Informació Juvenil de la Comunitat Valenciana, de conformitat amb el que s'establisca mitjançant una orde de la conselleria competent en matèria de joventut, que també regularà el procediment d'inscripció, sense perjuí d'allò que s'ha indicat en els articles següents, respecte dels requisits mínims que s'han de complir per al dit reconeixement.  
  
Article 13. Requisits d'inscripció dels centres d'Informació Juvenil   
  
Per a ser inscrits en el Cens de la Xarxa d'Informació Juvenil de la Comunitat Valenciana i, en conseqüència, ser reconeguts oficialment, els centres d'Informació Juvenil hauran de complir els requisits següents:   
1. Disposar d'un local accessible, d'ús exclusiu o amb espai degudament diferenciat d'un altre, en què preferentment hauran haver-hi dos zones diferenciades: una, de treball intern, i una altra, d'atenció al públic.  
2. Mantindre un horari d'atenció al públic no inferior a vint hores setmanals de dedicació exclusiva a les tasques corresponents al servici d'informació juvenil.  
3. Si es tracta de servicis gestionats directament per una entitat pública, s'haurà de disposar de personal que tinga la condició d'empleat públic, de conformitat amb el que disposen les corresponents relacions de llocs de treball, segons el que preveu la normativa vigent de funció pública. Amb independència del requisit de pertinença als cossos o escales, o, si és el cas, categoria professional corresponent, que les dites relacions puguen establir, estes preveuran la necessitat que este personal estiga en possessió de la qualificació d'informador juvenil de conformitat amb la normativa vigent i la possessió, com a mínim, del títol de formació professional de grau superior, batxillerat o equivalent.   
  
Si es tracta de servicis gestionats indirectament per una entitat pública o promoguts per una entitat privada, el personal contractat d'acord amb la legislació laboral aplicable, haurà d'acreditar, així mateix, la qualificació d'informador juvenil de conformitat amb la normativa vigent, i estar al seu torn en possessió, com a mínim, del títol de formació professional de grau superior, batxillerat o equivalent.   
  
Als efectes esmentats en els paràgrafs anteriors, en l'annex I es reflectixen la taula d'equivalències dels títols que permet entendre complit este requisit.   
En tots els casos, el personal haurà de ser proporcionat al volum dels servicis que es presten i al nombre d'usuaris.  
4. Els centres que tinguen servicis d'assessorament especialitzat hauran de garantir la competència professional de les persones responsables d'atendre'ls, i de la persona responsable del centre.  
5. Dotació, com a mínim, dels mitjans tècnics següents: telèfon, ordinador amb accés a Internet, impressora i fotocopiadora.   
6. Tindre un projecte destinat a fer de la informació una tasca útil per al desenrotllament social, econòmic, cultural i polític dels jóvens.  
  
  
Article 14. Requisits d'inscripció dels punts d'Informació Jove  
Per a ser inscrits en el Cens de la Xarxa d'Informació Juvenil de la Comunitat Valenciana i, en conseqüència, ser reconeguts oficialment, els punts d'Informació Jove hauran de complir, com a mínim, els requisits següents:   
a) Disposar d'un local o espai propi per a exercir les seues tasques d'informació.  
b) Tindre un projecte consistent a demanar i difondre entre els jóvens aquella informació que puga ser útil per a donar resposta a les seues necessitats i interessos.  
c) Mantindre un horari d'atenció al públic no inferior a tres hores setmanals.  
d) Disposar d'una persona que atenga durant l'horari d'obertura del Punt d'Informació. La persona estarà en possessió almenys de la titulació de formació professional de grau superior o batxillerat.  
f) Disposar de mitjans tècnics adequats per a gestionar la informació juvenil.  
  
Article 15. Requisits d'inscripció de les assessories o centres especialitzats  
Per a ser inscrits en el Cens Xarxa d'Informació Juvenil de la Comunitat Valenciana i, en conseqüència, ser reconeguts oficialment, els centres especialitzats o assessories hauran de complir, com a mínim, els requisits següents:   
1. Disposar d'un espai clarament diferenciat d'altres adscrits a diferents servicis dins del mateix local.   
2. Mantindre un horari d'atenció al públic no inferior a vint hores setmanals de dedicació exclusiva a les tasques corresponents al servici.   
  
3. Tindre personal que dispose de la condició d'empleat públic, si estos servicis són gestionats directament per una entitat pública i segons el que disposen les corresponents relacions de llocs de treball, de conformitat amb el que establix la normativa vigent en matèria de funció pública. Si es tracta de servicis gestionats indirectament per una entitat pública o promoguts per una entitat privada, el personal haurà d'estar contractat d'acord amb la legislació laboral vigent, i el personal que preste el servici d'assessorament haurà d'acreditar una titulació universitària que hi siga adequada. En tots els casos, el personal haurà de ser proporcionat al volum dels servicis que es presten i al nombre d'usuaris.  
  
4. Disposar dels mitjans tècnics adequats per a aconseguir, de manera òptima, els objectius plantejats en el projecte d'assessorament a desenrotllar.   
5. Tindre un projecte destinat a oferir respostes adequades a les demandes juvenils d'assessorament especialitzat.   
  
  
CAPÍTOL III  
Els servicis d'Informació Juvenil inscrits en el Cens de la Xarxa d'Informació Juvenil de la Comunitat Valenciana  
  
Article 16. Beneficis de la inscripció  
El reconeixement oficial dels servicis d'Informació Juvenil, per mitjà de la seua inscripció en el Cens de la Xarxa d'Informació Juvenil de la Comunitat Valenciana, suposarà els beneficis següents:  
1. Assessorament i assistència tècnica de l'Institut Valencià de la Joventut.Generalitat Jove.  
2. Accés a les accions de foment que, si és el cas, s'establisquen.  
3. Les altres que es determinen per orde de la conselleria competent en matèria de joventut.  
  
Article 17. Obligacions derivades de la inscripció  
Amb caràcter general i siga quina siga la seua modalitat, els servicis inscrits en el Cens de la Xarxa d'Informació Juvenil de la Comunitat Valenciana assumiran, com a mínim, les obligacions següents:  
1. Colocar, en lloc visible al públic, el distintiu o logotip corresponent de la Xarxa d'Informació Juvenil de la Comunitat Valenciana. Aquells servicis reconeguts que tinguen un nom específic podran afegir-lo a l'anagrama i nom genèric de servici d'informació juvenil. El model de logotip s'arreplega en l'annex IV d'este decret.  
  
2. Remetre a l'Institut Valencià de la Joventut. Generalitat Jove, siga quin siga el seu format, la informació d'interés que es genere en el seu àmbit d'actuació.  
3. Participar, per mitjà de l'assistència del seu personal, en les activitats de formació i coordinació impulsades o a les quals l'Institut Valencià de la Joventut. Generalitat Jove els ha donat suport i que siguen necessàries per a una adequada actualització i formació del personal.  
4. Respondre totes les comunicacions que els siguen remeses per l'Institut Valencià de la Joventut. Generalitat Jove, amb la finalitat d'agilitzar les tasques de modificació i actualització del cens.   
5. Indicar, en lloc visible, els horaris d'atenció al públic i, si és el cas, els servicis especialitzats que presten.   
6. Els servicis d'Informació Juvenil podran utilitzar un nom propi, que haurà d'anar acompanyat del nom genèric amb què figuren en el Cens de la Xarxa d'Informació Juvenil de la Comunitat Valenciana.  
  
7. Notificar a l'Institut Valencià de la Joventut. Generalitat Jove, en el termini d'un mes, qualsevol variació o modificació que afecte les normes de funcionament del servici.  
8. Comunicar, dins el termini màxim de dos mesos, a l'Institut Valencià de la Joventut. Generalitat Jove, el tancament del servici, als efectes de procedir a la baixa en el Cens de la Xarxa d'Informació Juvenil de la Comunitat Valenciana.   
  
Article 18. Obligacions específiques dels centres d'Informació Juvenil  
Els centres d'Informació Juvenil assumiran, a més de les obligacions assenyalades en l'article anterior, les següents:   
1. Buscar, recopilar, elaborar, tractar i difondre la informació d'interés per als jóvens.   
2. Subministrar informació i donar suport als punts d'Informació Juvenil de la zona on s'ubique el centre.   
3. Facilitar a l'Institut Valencià de la Joventut. Generalitat Jove tota la informació que se'ls solicite sobre els punts i les unitats del seu àmbit d'actuació.  
4. Colaborar amb l'Institut Valencià de la Joventut. Generalitat Jove en l'actualització anual del cens.   
5. Coordinar-se amb els centres o servicis especialitzats, de manera que els centres d'Informació Juvenil presten als jóvens del seu àmbit d'actuació informació bàsica dels temes propis d'aquells.  
  
6. Portar el control de consultes en fulls normalitzats que els facilitarà l'Institut Valencià de la Joventut. Generalitat Jove.  
7. Enviar, almenys una vegada a l'any, a l'Institut Valencià de la Joventut. Generalitat Jove, una memòria de les activitats del Centre d'Informació Juvenil, amb menció expressa de l'estadística de les persones usuàries.  
8. Assumir la possibilitat del treball que es deriva de participar i desenrotllar la Xarxa.  
  
Article 19. Obligacions específiques dels punts d'Informació Jove  
Els punts d'Informació Jove assumiran, a més de les obligacions assenyalades en l'article 17 d'este decret, les següents:   
1. Colaborar amb els centres d'Informació Juvenil de la seua zona per a un millor desenrotllament de les seues funcions.   
2. Facilitar als centres d'Informació Juvenil de la seua zona tota la informació jove que hagen aconseguit recopilar.  
3. Portar el control de consultes en fulls normalitzats que els facilitarà l'Institut Valencià de la Joventut. Generalitat Jove.  
  
Article 20. Funcions de l'Institut Valencià de la Joventut. Generalitat Jove  
L'Institut Valencià de la Joventut. Generalitat Jove, en relació amb els servicis d'informació juvenil reconeguts, té encomanades les competències següents:  
1. Potenciar i impulsar el desenrotllament de la Xarxa d'Informació Juvenil de la Comunitat Valenciana i coordinar el seu funcionament.  
2. Promoure la creació de nous servicis d'informació i prestar l'assessorament que requerisquen per a la seua obertura.  
3. Gestionar el Cens de la Xarxa d'Informació Juvenil de la Comunitat Valenciana.  
4. Cooperar amb entitats, organitzacions i institucions públiques o privades, dedicades a tasques informatives i documentals per a l'intercanvi d'informació i programes conjunts d'interés per a la joventut.  
  
5. Promoure cursos de formació, tant en línia com presencials, jornades i trobades per al personal dels servicis de la Xarxa de Servicis d'Informació Juvenil de la Comunitat Valenciana.  
6. Fomentar i donar suport a l'ús de les xarxes socials per part de la Xarxa d'Informació Juvenil de la Comunitat Valenciana i establir mecanismes de colaboració.  
7. Facilitar, per mitjà de llistes de distribució, l'intercanvi fluid d'informació per part de la Xarxa d'Informació Juvenil de la Comunitat Valenciana.  
8. Habilitar un espai en la pàgina web de l'Institut Valencià de la Joventut. Generalitat Jove, en el qual es relacionen els servicis i activitats promoguts pels centres i punts de la Xarxa d'Informació Juvenil de la Comunitat Valenciana.  
9. Facilitar a la ciutadania un servici de consulta electrònica al Centre de Documentació de l'Institut Valencià de la Joventut. Generalitat Jove, i comunicar a la Xarxa d'Informació Juvenil de la Comunitat Valenciana, periòdicament i de forma electrònica, les novetats que s'hagen produït en el Centre de Documentació.  
10. Vetlar pel compliment del que establix el present decret perquè els servicis d'informació juvenil porten a terme les seues tasques amb l'eficàcia i qualitat necessàries.  
11. Les altres que es determinen per orde de la conselleria competent en matèria de joventut.  
  
Article 21. Compliment de mesures de seguretat  
Els servicis integrats en la Xarxa d'Informació Juvenil de la Comunitat Valenciana hauran de complir la normativa vigent en matèria de mesures de seguretat, mesures de protecció contra incendis, condicions mínimes d'habitabilitat i millora de l'accessibilitat, supressió de les barreres arquitectòniques i, en general, totes aquelles que els pogueren resultar d'aplicació.  
  
Article 22. Modificació del Cens de la Xarxa d'Informació Juvenil de la Comunitat Valenciana  
Qualsevol modificació rellevant que tinga previst realitzar-se en els servicis d'informació juvenil, s'haurà de comunicar a l'Institut Valencià de la Joventut. Generalitat Jove, amb els requisits i efectes que es determinaran en la corresponent orde de desplegament del present decret.   
  
  
TÍTOL II  
De les activitats de temps lliure infantil i juvenil  
  
CAPÍTOL I  
Disposicions generals  
  
Article 23. Definició   
Són activitats de temps lliure infantil i juvenil les dirigides a menors d'edat, promogudes o organitzades per persones físiques o jurídiques, públiques o privades, i que tinguen com a finalitat contribuir al desenrotllament integral de la infància i la joventut, per mitjà de l'execució d'un projecte d'educació no formal.  
  
Article 24. Tipus d'activitat   
En atenció a les modalitats d'organització, les activitats de temps lliure infantil i juvenil, podran ser:  
1. Activitats amb pernoctació. En estes, els participants fan nit a l'aire lliure o en qualsevol instalació fixa. Són activitats amb pernoctació, les següents:  
- Acampada: activitat realitzada a l'aire lliure, en tendes de campanya o semblants, en instalacions no permanents.  
- Centre de vacacions: activitat realitzada en qualsevol instalació permanent, independentment del tipus i característiques d'esta: campaments, cabanyes de fusta, albergs juvenils, colònies de vacacions, granges escola o instalacions anàlogues.  
- Camp de treball: activitat en què els jóvens es comprometen, individualment o en grup, voluntàriament i desinteressadament, a realitzar un treball d'interés social.  
2. Activitats amb pernoctació itinerants. Aquelles en què es faça nit en llocs diferents.   
3. Activitats sense pernoctació. Es realitzen en època de vacacions escolars, o en períodes de temps lliure en general, en instalacions habilitades per a això: centres cívics, seus d'associacions, cases de joventut o altres.  
  
Article 25. Promotors   
1. El promotor és la persona física o jurídica, pública o privada, que decidix, impulsa, programa i finança una activitat de temps lliure infantil i juvenil i té el deure d'obtindre els permisos i realitzar les gestions necessàries per a portar-la a cap, d'acord amb la normativa vigent. Entre esta normativa, cal mencionar, de forma no exhaustiva, la normativa general sectorial sobre aigua de consum humà, el seu transport i emmagatzematge, aigües residuals, emmagatzematge, transport i arreplega de residus, higiene alimentària referida a garantia dels aliments en general, conservació, consum i emmagatzematge, i tot quant es referix a la salut de les persones, així com la seua seguretat; també i, si és el cas, la que regula l'ús i ocupació dels espais naturals protegits, de conformitat amb la Llei 11/1994, de 27 de desembre, d'Espais Naturals Protegits de la Comunitat Valenciana, i de les zones de domini públic maritimoterrestre, segons el que preveu la legislació de costes.  
2. Quan el promotor siga l'Institut Valencià de la Joventut. Generalitat Jove, li serà aplicable específicament allò que s'ha regulat en el capítol II del present títol.  
3. Amb independència de les responsabilitats individuals, penals, civils o de qualsevol altre tipus, exigibles a les persones que integren els equips d'animació i al personal colaborador per un comportament negligent o irresponsable en l'exercici de les funcions que els són pròpies, el promotor de l'activitat és la persona responsable de la seua organització i desenrotllament.  
  
Article 26. Personal habilitat  
1. L'organització i execució de les activitats de temps lliure infantil i juvenil haurà d'estar a càrrec d'un equip d'animació, integrat per persones que disposen i estan en condicions d'acreditar la formació necessària.   
2. La formació habilitant per a organitzar i executar activitats de temps lliure infantil i juvenil requerirà haver seguit amb aprofitament els cursos de formació en matèria d'animació juvenil reconeguts per la Generalitat, o bé haver obtingut la titulació equivalent que es detalla en l'annex II d'este decret.  
3. S'admetran, com a màxim, dos persones en pràctiques incloses en un procés de formació, dirigit a l'obtenció de l'acreditació de director o monitor d'activitats de temps lliure infantil i juvenil, per cada persona de la mateixa o superior titulació, i que estiga exercint les funcions corresponents a la mateixa titulació que les persones en pràctiques.  
  
  
CAPÍTOL II  
Desenrotllament de les activitats promogudes per l'Institut Valencià de la Joventut. Generalitat Jove  
  
Article 27. Composició, funcions i requeriments dels equips d'animació i d'un altre personal colaborador  
1. Els equips d'animació encarregats de l'organització i execució d'activitats de temps lliure infantil i juvenil, estaran formats per:  
  
a) El director, que és la persona que assumix la direcció i coordinació d'una activitat, d'acord amb el programa d'esta. Són funcions del director:  
- Garantir l'execució del programa i romandre al capdavant de l'activitat en el lloc on es realitze.   
- Vetlar perquè les activitats s'exercisquen en les condicions de seguretat, sanitàries i d'higiene necessàries, així com disposar d'informació suficient sobre els horaris i punts d'assistència mèdica en la zona.   
  
- Procurar que les persones assistents respecten les propietats, les instalacions i el medi natural del lloc on es realitze l'activitat.  
- Complir i fer complir les normes vigents en matèria de begudes alcohòliques, tabac i qualsevol altra substància que puga generar dependència.  
- Vetlar perquè les activitats incloses en el programa, la preparació i realització del qual s'encarregue a una empresa o entitat especialitzada, diferent de l'entitat organitzadora, complisquen el que determine la corresponent normativa.  
- Conéixer el pla d'emergència del centre d'activitats i donar-lo a conéixer a la resta de l'equip d'animació i a les persones participants en l'activitat i, d'acord amb la normativa vigent, formar part dels equips d'autoprotecció o assumir la direcció del pla.  
- Complir i fer complir el que establix el present decret i la normativa que el desplegue.  
- Facilitar la comprovació i el seguiment de l'activitat al personal encarregat d'esta funció, degudament acreditat.  
- Custodiar, durant la realització de l'activitat, la documentació necessària per al desenrotllament d'esta.  
- Qualsevol altra funció relacionada amb la coordinació de l'activitat.  
b) Els monitors, que són les persones encarregades de realitzar les activitats del programa sota la coordinació del director. Són funcions dels monitors:  
- Atendre específicament el grup de participants de què és responsable.  
- Complir les normes generals de la instalació i de l'activitat, així com les instruccions de la direcció.  
- Conéixer i donar a conéixer el pla d'emergència del centre a les persones participants i, d'acord amb la normativa vigent, formar part dels equips d'autoprotecció.   
- Assumir les funcions pròpies de direcció, en el cas que siga necessari.  
2. Totes aquelles persones que integren l'equip d'animació hauran de ser majors d'edat.  
3. En el cas d'activitats amb un nombre superior a 50 participants, la persona que exercisca les funcions de director haurà d'estar en possessió del diploma de director d'activitats de temps lliure educatiu infantil o d'alguna de les titulacions, certificats o diplomes equivalents, arreplegades en l'annex II d'este decret.  
4. Per cada 12 participants o fracció, haurà d'haver-hi, com a mínim, una persona en possessió del diploma de monitor d'activitats de temps lliure educatiu infantil i juvenil o d'algunes de les titulacions, certificats o diplomes equivalents, arreplegades en l'annex II d'este decret.  
  
5. En els casos en què el programa de l'activitat de temps lliure incloga esports extrems, com a esquí, escalada, barranquisme, espeleologia o altres que comporten una real o aparent perillositat per les condicions difícils o extremes en què es practiquen, les persones promotores s'obliguen que, juntament amb l'equip d'animació, es dispose de personal capacitat per a dirigir eixes activitats de risc. L'acreditació de la capacitat d'este personal es regirà per la normativa específica aplicable a este efecte.  
6. En el cas dels grups en què participen persones amb necessitats especials, l'equip haurà d'incloure personal suficient amb la capacitació adequada per a garantir l'atenció necessària a les dites persones.  
  
7. Per als grups en què participen persones amb discapacitat, la proporció de personal responsable o de suport, amb preparació adequada i titulació suficient, serà la següent:  
a) Participants amb tipologia classificable com a discapacitat profunda o severa, una persona per cada 1 o 2 participants.   
b) Participants amb tipologia classificable com a discapacitat lleugera, moderada o lleugera mitjana, una persona per cada 3 o 4 participants.  
c) Per a la resta de persones amb discapacitat, el nombre i la qualificació de les persones responsables necessàries estarà en funció del tipus de discapacitat i de l'entorn, per a permetre la realització de les activitats previstes.  
8. Les titulacions requerides per a formar part dels equips d'animació no eximixen de l'exigència d'altres titulacions o diplomes que, per raó de l'especificitat del programa de l'activitat, estiguen estipulades en la normativa aplicable.  
9. Les persones en pràctiques no es comptabilitzaran als efectes dels punts 3, 4, 6 i 7 del present article.  
  
Article 28. Subscripció d'assegurança d'assistència i accidents, i de responsabilitat civil  
1. L'Institut Valencià de la Joventut. Generalitat Jove, respecte de les activitats que organitza, subscriurà una assegurança d'assistència i accidents per als participants en les activitats corresponents (inclòs el director o monitors i la resta de personal), que cobrisca com a mínim els gastos de curació i un capital mínim en cas de mort i d'invalidesa. En el cas de menors de 14 anys, cobrirà els gastos del sepeli.  
  
2. Igualment haurà de disposar-se d'una assegurança de responsabilitat civil per a afrontar el risc dels danys personals i materials que l'exercici de l'activitat puga ocasionar.  
  
TÍTOL III  
De la formació en matèria d'animació juvenil  
  
CAPÍTOL I  
Escoles d'animació juvenil  
  
Article 29. Definició   
1. Són escoles d'animació juvenil aquelles entitats que, amb el reconeixement previ com a tals per la Generalitat, a través de l'Institut Valencià de la Joventut. Generalitat Jove, impartixen els cursos regulats en el present decret.   
2. Les escoles d'animació juvenil podran ser promogudes per associacions juvenils i entitats prestadores de servicis a la joventut, inscrites en el Cens d'Associacions Juvenils i Entitats Prestadores de Servicis a la Joventut de la Generalitat, per administracions públiques i per universitats de la Comunitat Valenciana.  
3. Les escoles d'animació juvenil gaudiran d'autonomia pedagògica i organitzativa, i procuraran una oferta diversificada i àmplia, dirigida a les persones interessades a desenrotllar activitats en l'àmbit de la joventut.  
4. El reconeixement d'una entitat com a escola d'animació juvenil comportarà, en els termes que establixen els articles 36 i 37 del present decret, la necessitat d'iniciar el procediment d'acreditació dels cursos i activitats de formació, l'estructura dels quals, duració i disseny, s'ajustarà al que establix l'article 35 del present decret.   
  
5. D'acord amb el que estipula a este efecte l'article 37.1 de la Llei 18/2010, de 30 de desembre, de la Generalitat, de Joventut de la Comunitat Valenciana, la competència per a resoldre sobre la solicitud de reconeixement d'una entitat com a escola d'animació juvenil correspondrà a la persona titular de la Direcció General de l'Institut Valencià de la Joventut. Generalitat Jove.  
  
Article 30. Solicitud de reconeixement  
1. La formulació de la solicitud de reconeixement d'una entitat com a escola d'animació juvenil correspondrà a la persona representant legal de l'entitat promotora d'esta.  
2. En el moment de realitzar la seua solicitud, l'entitat promotora haurà d'acreditar els requisits següents:  
a) Que està legalment constituïda.  
b) Que està realitzant, de forma ininterrompuda i almenys durant tres anys, activitats de temps lliure infantil i juvenil regulades en el present decret.  
c) Que disposa d'un projecte pedagògic i organitzatiu que especificarà, com a mínim, els fins i objectius de l'escola, la seua gestió i organització i el disseny dels cursos (planificació didàctica, metodologia d'aprenentatge, instruments i procediments d'avaluació, etc.).  
  
d) Que disposa dels recursos humans necessaris, que seran, almenys, els següents:  
1r. director: Per a exercir la funció de direcció d'una escola d'animació juvenil serà necessari estar en possessió d'un títol universitari i acreditar experiència de formació en matèria de joventut. A més, s'haurà d'estar en possessió del diploma de direcció d'activitats de temps lliure educatiu infantil i juvenil o equivalent, d'acord amb l'annex II d'este decret.  
2n. Equip pedagògic: constituït per un mínim de cinc persones, que hauran d'estar en possessió del diploma de direcció d'activitats de temps lliure educatiu infantil o equivalent, d'acord amb l'annex II d'este decret. A més, hauran d'acreditar coneixement de l'ús de recursos educatius en l'àmbit de la pedagogia, d'alguna de les formes següents:   
  
- Titulació de nivell universitari relacionada amb este àmbit.  
- Experiència mínima de 4 anys en el camp de les competències relacionades amb estes qualificacions o amb el mòdul formatiu que impartisquen.   
- Diploma de formador d'animadors o equivalent al certificat de formador d'animadors.  
3r. Suport administratiu. Les escoles han de disposar, almenys, d'una persona encarregada de la gestió administrativa, que farà les funcions d'atenció al públic i secretaria.  
e) Que disposa d'instalacions, pròpies o cedides per mitjà d'acords o convenis amb altres entitats (aules, mobiliari, recursos didàctics, informàtics, tecnològics, etc.), que hauran de ser suficients i idònies per a la realització de l'activitat formativa, i que constaran, com a mínim, de tres espais diferenciats: atenció al públic, secretaria i aulari. Les aules seran adequades al nombre i característiques de l'alumnat (màxim 35 alumnes per aula), amb un mínim de 2 m² per alumne.   
  
Article 31. Procediment per al reconeixement   
1. El reconeixement d'una entitat com a escola d'animació juvenil s'iniciarà per mitjà de la presentació, per part de l'entitat interessada, d'una solicitud dirigida a la Direcció General de l'Institut Valencià de la Joventut. Generalitat Jove.  
2. La solicitud inclourà la denominació, que no podrà coincidir, ni ser semblant, a altres ja reconegudes a la Comunitat Valenciana. La dita solicitud haurà d'anar acompanyada de la documentació següent:   
a) Autorització per a la verificació de la identitat de la persona que presenta la solicitud o, en cas contrari, fotocòpia del seu document nacional d'identitat o document equivalent, així com la documentació, per mitjà de qualsevol mitjà admés en dret, que acredite la representació que té.  
b) Còpia de les escriptures de constitució de l'entitat amb el corresponent segell d'inscripció registral o, si és el cas, certificat de l'esmentat registre expedit a este efecte. En tot cas, haurà d'identificar-se el domicili de l'entitat.  
c) Certificat del secretari de l'òrgan de govern de l'entitat, relatiu a l'adopció de l'acord de creació de l'escola i de solicitud del seu reconeixement.  
d) Certificat del secretari de l'òrgan de govern de l'entitat, relatiu a la designació del director i de l'equip pedagògic de l'escola.   
  
e) Fotocòpia confrontada de les titulacions i altres acreditacions del director i de l'equip pedagògic.   
f) Informe detallat dels locals i les instalacions per a impartir els cursos, i també dels mitjans personals i materials de què disposa l'escola per al compliment dels seus fins.  
g) Compromís de subscripció de pòlissa d'assegurances, en els termes de l'apartat 5 de l'article 34.  
h) Projecte pedagògic, que especificarà, com a mínim, la informació següent:   
1r. Els fins i els objectius.  
2n. Disseny dels cursos que desenrotlle, com a mínim, la planificació didàctica i d'avaluació, la metodologia d'aprenentatge, així com els instruments de seguiment i avaluació de l'alumnat i del procés formatiu.  
  
3. El termini màxim per a resoldre i notificar la resolució de reconeixement serà de sis mesos. Transcorregut el dit termini, sense que s'haja dictat una resolució expressa, s'entendrà estimada la solicitud, sense perjuí de l'obligació de resoldre que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Article 32. Pèrdua del reconeixement   
1. La persona titular de la Direcció General de l'Institut Valencià de la Joventut. Generalitat Jove podrà resoldre la pèrdua del reconeixement d'una entitat com a escola d'animació juvenil, quan concórreguen una o més de les circumstàncies següents:  
a) Quan es tinga constància fefaent que l'entitat titular s'haguera dissolt.  
b) Quan l'escola deixara de tindre qualsevol dels requisits exigits per al seu reconeixement  
c) Quan incomplisca una o més de les obligacions enumerades en l'article 34 del present Decret.  
d) Quan s'haguera resolt la pèrdua d'acreditació de més d'un curs a l'escola en un mateix any, d'acord amb el que establix l'article 36 del present decret.  
2. El procediment de pèrdua de reconeixement de les escoles, s'ajustarà al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Article 33. Funcionament de les escoles d'animació juvenil   
1. Les escoles d'animació juvenil podran impartir els cursos a què fa referència l'article 35 d'este decret.  
2. Les escoles d'animació juvenil comunicaran a la Direcció General de la Joventut i de l'Institut Valencià de la Joventut. Generalitat Jove una programació anual dels cursos que tinguen previst realitzar, que inclourà, com a mínim, els aspectes següents:  
a) Relació detallada dels cursos que es faran, amb indicació del municipi i les dates previstes de realització.   
b) Disseny dels cursos que desenrotllen. Si s'han presentat anteriorment i no n'hi ha cap variació, no serà necessari, però es farà constar expressament que no s'ha modificat i la data en què es va presentar.  
  
c) Relació de l'equip de professorat, que haurà de posseir els requisits de l'equip pedagògic de l'escola, segons el que indica l'article 30.2.d.2n d'este decret.  
3. Quan es realitze un curs en instalacions diferents de les acreditades, s'haurà de presentar una declaració responsable en què s'indique que les instalacions complixen els requisits establits en l'article 30.2.e d'este decret i una acreditació de la disponibilitat d'ús del local.   
  
4. La programació anual es comunicarà en els mesos de maig i juny i farà referència al període comprés entre l'1 d'octubre i el 30 de setembre de l'any següent. Si no es comunica la programació en este termini, no es podrà realitzar cap curs dels especificats en este decret dins del període establit en este apartat.  
  
5. Les escoles d'animació juvenil podran realitzar activitats de formació complementàries que ajuden a millorar la qualitat pedagògica dels cursos i la formació contínua, sempre que no contravinguen este decret i normes que el despleguen, així com la resta de normativa que siga aplicable.  
  
Article 34. Obligacions de les escoles d'animació juvenil   
Les escoles d'animació juvenil reconegudes per la Generalitat tenen les obligacions següents:  
1. Finalitzar els cursos que s'hagen iniciat.   
2. Garantir a l'alumnat:  
a) Informació sobre les característiques, objectius i projecte pedagògic de l'escola.  
b) Informació sobre el procés formatiu quant a la programació, el desenrotllament de les pràctiques, l'avaluació i els requisits i terminis per a l'obtenció del corresponent diploma.   
c) Orientació i assessorament individualitzat durant tot el seu procés formatiu.   
d) La realització de les pràctiques adequades a les característiques de cada curs.  
e) La possibilitat de presentar reclamacions per escrit i la recepció d'una resposta adequada.  
3. Mantindre actualitzada i a disposició de l'Institut Valencià de la Joventut. Generalitat Jove la documentació corresponent al seguiment del procés formatiu de l'alumnat.  
4. Comunicar, en el termini màxim de 20 dies hàbils, qualsevol canvi que es produïsca en els requisits que van conduir al seu reconeixement.  
5. Disposar d'una pòlissa d'assegurança d'accidents, que cobrisca els casos de defunció i invalidesa, i una assegurança de responsabilitat civil per a cobrir els riscos derivats de l'exercici de l'activitat.  
6. Impartir, com a mínim, un curs de formació dels regulats en el este decret cada any.  
  
CAPÍTOL II  
Cursos i activitats de formació  
  
Article 35. Estructura, duració i disseny pedagògic dels cursos  
1. El Curs de Monitor o Monitora d'Activitats de Temps Lliure Educatiu Infantil i Juvenil tindrà una duració de 310 hores, s'adequarà al que establix l'annex I del Reial Decret 1537/2011, de 31 d'octubre, per al Curs de Dinamització d'Activitats de Temps Lliure Educatiu Infantil i Juvenil, i contindrà els mòduls formatius següents:  
  
a) MF1866\_2. Activitats d'educació en el temps lliure infantil i juvenil (60 hores).  
b) MF1867\_2. Processos grupals i educatius en el temps lliure infantil i juvenil (30 hores).  
c) MF1868\_2. Tècniques i recursos d'animació en activitats de temps lliure (60 hores).  
d) MP0270. Mòdul de pràctiques professionals no laborals de dinamització d'activitats de temps lliure educatiu infantil i juvenil (160 hores).  
Este curs capacita per a organitzar, dinamitzar i avaluar activitats de temps lliure educatiu, dirigides a la infància i la joventut, en el marc de la programació general d'una organització, aplica les tècniques específiques d'animació grupal, incidix explícitament en l'educació en valors i atén les mesures bàsiques de seguretat i prevenció de riscos.  
  
2. El Curs de director o directora d'Activitats de Temps Lliure Educatiu Infantil i Juvenil tindrà una duració de 410 hores, s'adequarà al que establix l'annex II del Reial Decret 1697/2011, de 18 de novembre, per al Curs de Direcció i Coordinació d'Activitats de Temps Lliure Educatiu Infantil i Juvenil, i contindrà els mòduls formatius següents:  
  
a) MF1867\_2. Processos grupals i educatius en el temps lliure infantil i juvenil (30 hores).  
b) MF1868\_2. Tècniques i recursos d'animació en activitats de temps lliure (60 hores).  
c) MF1869\_3. Planificació, organització, gestió i avaluació de projectes educatius de temps lliure infantil i juvenil (120 hores).  
UF1947. Contextualització del temps lliure infantil i juvenil en l'entorn social (50 hores).  
UF1948. Programació, execució i difusió de projectes educatius en el temps lliure (70 hores).  
d) MF1870\_3. Coordinació i dinamització de l'equip de monitors i monitores de temps lliure (80 hores).  
e) MP0410. Mòdul de pràctiques professionals no laborals de direcció i coordinació d'activitats de temps lliure educatiu infantil i juvenil (120 hores).   
Este curs capacita per a planificar, organitzar, gestionar, dinamitzar i avaluar projectes de temps lliure educatiu, dirigits a la infància i la joventut en tots els seus aspectes, així com assumir la creació, el control i la dinamització de l'equip de personal monitor.  
3. El Curs de Formador o Formadora d'Animadors, dirigit a la capacitació pedagògica del professorat de les escoles, tindrà una duració de 60 hores i contindrà els mòduls formatius següents:  
a) MFFA0\_1. Fonamentació i contextualització dels cursos bàsics d'animació juvenil en el marc sociocultural institucional i normatiu. (12 hores).  
b) MFFA0\_2. Metodologia pròpia de la formació en animació (24 hores).  
c) MFFA0\_3. Programació, desenrotllament i avaluació de sessions formatives en cursos d'animació (12 hores).  
d) MPFA0\_4. Mòdul de pràctiques professionals no laborals de formació d'animadors (12 hores).  
4. Els cursos de formació permanent, dirigits a l'especialització i el reciclatge en matèria d'animació juvenil tindran una duració mínima de 15 hores per mòdul formatiu i s'adequaran al que establix la normativa de desplegament d'este decret.   
5. Per a cada curs es designarà un coordinador o coordinadora, que serà la persona encarregada del seguiment del procés formatiu de l'alumnat, així com de coordinar el professorat, d'atendre les incidències que es puguen produir i de garantir el compliment del programa. Per a ser coordinador o coordinadora d'un curs s'hauran de complir els requisits que s'establixen en l'article 30.2.d d'este decret per a l'equip pedagògic.  
6. Per mitjà de normativa de desplegament d'este decret es regularan els aspectes següents:  
- El desenrotllament de les unitats de competència i els mòduls formatius dels cursos de formador o formadora d'animadors i de formació permanent.  
- Les condicions necessàries per a poder impartir sessions de formació no presencial, en els mòduls dels cursos regulats en este decret que, en cap cas, superaran el 33 % de la duració total de cada mòdul.   
  
- Les condicions en què han de desenrotllar-se els mòduls de pràctiques.  
  
Article 36. Acreditació i revocació dels cursos  
1. Es consideraran acreditats els cursos inclosos per les escoles d'animació juvenil en la seua programació, i els comunicats a l'Institut Valencià de la Joventut. Generalitat Jove amb, almenys, dos mesos d'anterioritat a la seua data d'inici, sempre que s'ajusten al que establix este decret.  
2. Podran solicitar l'acreditació de cursos establits en els apartats 1 i 2 de l'article 35 d'este decret, les entitats locals, no titulars d'una escola d'animació juvenil, d'acord amb el procediment descrit en l'article 37.  
3. L'acreditació podrà ser revocada, per resolució de la persona titular de la Direcció General de l'Institut Valencià de la Joventut. Generalitat Jove, després de l'oportú expedient administratiu i el preceptiu tràmit d'audiència, quan es tinga constància que els cursos no complixen el que establix este decret i normativa de desplegament, i quan, en la pràctica, es verifique l'incompliment de les condicions exigides per a esta acreditació.  
4. El procediment de revocació dels cursos s'ajustarà al que disposa la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i es podran establir, en l'acord d'iniciació del procediment, les mesures provisionals que es consideren oportunes.  
  
Article 37. Procediment d'acreditació de cursos a entitats locals no titulars d'escoles d'animació juvenil  
1. L'acreditació dels cursos s'iniciarà per mitjà de la presentació, per l'entitat local interessada, de solicitud dirigida a l'Institut Valencià de la Joventut. Generalitat Jove.  
2. La solicitud s'acompanyarà de la documentació següent:  
a) Acreditació de la representació de la persona solicitant.   
b) Acord de l'òrgan competent de l'entitat local pel qual s'aprova solicitar l'acreditació del curs.  
c) Disseny pedagògic del curs, que haurà d'especificar la planificació didàctica i d'avaluació, la metodologia d'aprenentatge, així com els instruments de seguiment i avaluació de l'alumnat i del procés formatiu i haurà d'ajustar-se al que s'establix en l'article 35 d'este decret.   
  
d) Designació de la persona que farà les funcions de coordinació del curs, realitzada per l'òrgan competent, així com documentació acreditativa del compliment dels requisits establits en l'article 30.2.d.1r d'este decret.  
e) Relació detallada del professorat del curs, així com documentació acreditativa del compliment dels requisits establits en l'article 30.2.d.2n d'este decret.  
f) Informe detallat de les instalacions, que hauran d'ajustar-se al que establix l'article 30.2.e d'este decret.  
3. El termini de presentació de la solicitud serà de tres mesos abans de l'inici del curs.  
4. Per resolució de la persona titular de la Direcció General de l'Institut Valencià de la Joventut. Generalitat Jove, que posarà fi a la via administrativa, serà acreditat o no el curs o els cursos solicitats. El termini màxim per a resoldre i notificar la resolució d'acreditació serà de tres mesos. Transcorregut este termini, sense que s'haja dictat una resolució expressa, s'entendrà estimada la solicitud, sense perjuí de l'obligació de resoldre que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
5. Qualsevol modificació en els cursos haurà de comunicar-se prèviament a l'Institut Valencià de la Joventut. Generalitat Jove.  
  
Article 38. Documentació d'inici i seguiment dels cursos  
1. Per cada un dels cursos que realitzen les escoles i entitats locals s'haurà de presentar a l'Institut Valencià de la Joventut. Generalitat Jove, en el termini indicat, la documentació següent:   
a) Cronograma: almenys 30 dies abans de la data d'inici prevista.  
  
b) Llista de l'alumnat inscrit: en el termini de 10 dies des de la data prevista per a l'inici del curs.  
c) Acta final: dins del mes següent a la data de finalització del curs.  
  
2. A més dels documents indicats en el punt 1, per cada curs iniciat i, com a mínim, fins a un any després de la seua finalització, les escoles d'animació juvenil i les entitats locals hauran de tindre disponible i actualitzada la documentació següent:   
a) Fitxa d'inscripció individualitzada de l'alumnat.  
b) Documentació acreditativa del compliment dels requisits d'accés establits per a cada curs i, si és el cas, de la qualificació que els eximisca de realitzar algun dels mòduls formatius, d'acord amb el que establix l'article 40 d'este decret.  
c) Fitxa individual de pràctiques i d'avaluació de cada participant en el curs.  
d) Qüestionari d'avaluació del curs omplit per l'alumnat.  
  
3. Qualsevol modificació en els cursos haurà de comunicar-se a l'Institut Valencià de la Joventut. Generalitat Jove amb la major antelació possible.  
4. Els models de documents seran facilitats per l'Institut Valencià de la Joventut. Generalitat Jove.  
5. Tota la documentació estarà a disposició de l'Institut Valencià de la Joventut. Generalitat Jove, que la podrà solicitar en qualsevol moment.  
  
Article 39. Avaluació i finalització dels cursos  
1. Les escoles d'animació juvenil i les entitats locals seran plenament responsables de l'avaluació de l'alumnat, d'acord amb els procediments i instruments d'avaluació que figuren en el seu projecte pedagògic, que tindran en compte, a més de les capacitats i els criteris d'avaluació, inclosos en la normativa mencionada en l'article 35 d'este decret, els criteris següents:   
a) Participació: es valorarà l'aprofitament i la qualitat de la participació, tenint en compte que l'assistència mínima, per a poder ser avaluat, haurà de superar el 85 % de les hores lectives.   
b) Qualificació en cada una de la unitats de competència associada als mòduls formatius establits.   
c) Idoneïtat per a la funció: es valorarà el conjunt d'actituds i aptituds per a l'exercici de les funcions per a les quals capacita el curs, tenint en compte l'informe d'avaluació de les pràctiques i la memòria.   
  
2. Els cursos finalitzaran quan tot l'alumnat haja sigut avaluat i s'haja presentat a l'Institut Valencià de la Joventut. Generalitat Jove la documentació corresponent. En tot cas, es consideraran finalitzats quan hagen transcorregut, des de la data d'inici del curs, els terminis següents:  
a) Tres anys per al Curs de Monitor o Monitora d'Activitats de Temps Lliure Educatiu Infantil i Juvenil.  
b) Quatre anys per al Curs de director o directora d'Activitats de Temps Lliure Educatiu Infantil i Juvenil.  
c) Tres mesos per als cursos de formació permanent.  
d) Un any per als cursos de formador o formadora d'animadors.  
3. L'establiment dels terminis a què fa referència l'apartat anterior garantix que, tant l'alumnat com l'entitat que impartix el curs, dispose del temps necessari per a organitzar i realitzar els distints mòduls de pràctiques professionals no laborals preceptius en este tipus de formació.  
  
Article 40. Alumnat dels cursos  
1. Per a realitzar el Curs de Monitor o Monitora d'Activitats de Temps Lliure Educatiu Infantil i Juvenil serà requisit haver complit 16 anys abans de l'inici del curs i 18 anys abans de la finalització del curs. Estaran exempts de realitzar els mòduls formatius MF1867\_2 i MF1868\_2 els que estiguen en possessió del Diploma de director o directora d'Activitats de Temps Lliure Educatiu Infantil i Juvenil o equivalent.  
2. Per a accedir al Curs de director o directora d'Activitats de Temps Lliure Educatiu Infantil i Juvenil, s'haurà de complir, com a mínim, un dels requisits següents:   
a) Estar en possessió del Diploma de Monitor o Monitora d'Activitats de Temps Lliure Educatiu Infantil i Juvenil o equivalent.   
b) Ser major d'edat, en la data d'inici del curs, i acreditar una experiència pràctica i continuada com a colaborador o colaboradora en activitats d'oci i temps lliure juvenil al llarg dels dos anys anteriors, com a mínim.   
Estaran exempts de realitzar els mòduls formatius MF1867\_2 i MF1868\_2 els que estiguen en possessió del Diploma de Monitor o Monitora d'Activitats de Temps Lliure Educatiu Infantil i Juvenil o equivalent.  
3. Per a poder realitzar un curs de formació permanent serà necessari estar en possessió del Diploma de Monitor o Monitora d'Activitats de Temps Lliure Educatiu Infantil i Juvenil o equivalent, o del de director o directora d'Activitats de Temps Lliure Educatiu Infantil i Juvenil o equivalent. Les places vacants podran destinar-se a alumnes que, sense complir l'anterior requisit, siguen majors d'edat i realitzen algun d'estos cursos o participen de forma continuada en activitats d'animació i educació en el temps lliure en l'àmbit de la joventut.   
  
4. Per a accedir al Curs de Formador o Formadora, s'haurà de complir, com a mínim, un dels requisits següents:   
a) Ser major de 21 anys, a la data d'inici del curs, i acreditar una experiència pràctica i continuada com a colaborador/a en activitats de joventut al llarg dels dos anys anteriors.  
b) Tindre formació en matèria d'animació juvenil, que puga acreditar-se amb alguna de les titulacions arreplegades en l'annex II d'este decret.   
5. Les escoles d'animació juvenil i les entitats locals podran revocar, després de procediment contradictori amb audiència de l'alumne afectat, l'admissió de l'alumnat quan, en el seu comportament, concórrega alguna de les circumstàncies següents:  
a) Incompliment reiterat de l'assistència a les classes, així com a la resta d'activitats formatives proposades pel professorat dins dels horaris establits per a això.  
b) No respectar les característiques, els objectius i el projecte pedagògic de l'entitat.  
c) Incomplir les normes de convivència establides per l'entitat i, en especial, faltar al respecte i consideració deguts al professorat, a les seues companyes i companys i a la resta de persones implicades en el procés formatiu.  
6. Les escoles i entitats locals informaran motivadament l'Institut Valencià de la Joventut. Generalitat Jove sobre la revocació a l'alumnat de la seua condició de tal.  
7. L'alumnat podrà realitzar algun dels mòduls formatius corresponents a un curs en una escola diferent d'aquella en què va iniciar la formació.  
  
Article 41. Diplomes   
1. L'alumnat de les escoles d'animació juvenil i entitats locals, que assistisca a algun dels cursos regulats en este decret i supere l'avaluació corresponent, tindrà dret a l'obtenció del diploma acreditatiu de la formació adquirida.   
2. A proposta de la corresponent escola o entitat local, i d'acord amb la competència atribuïda en l'article 37.1 de la Llei 18/2010, de 30 de desembre, de la Generalitat, de Joventut de la Comunitat Valenciana, la persona titular de la Direcció General de l'Institut Valencià de la Joventut. Generalitat Jove resoldrà sobre l'expedició formal del diploma en el termini de 45 dies naturals.  
3. Esta proposta consistirà en la presentació de l'acta final del curs. En el cas dels cursos de monitor o monitora i de director o directora d'activitats de temps lliure infantil i juvenil, la persona titular de l'escola o de la coordinació del curs, en el cas de les entitats locals, podrà emetre un informe d'alumnat apte cada vegada que algun alumne siga qualificat com a apte en el curs, encara que no hagen conclòs els terminis establits per a la finalització d'este a què fa referència l'article 39.2. La presentació d'estos informes no eximirà l'escola o entitat local organitzadora de la presentació de l'acta de final del curs, en el termini establit en l'article 38.1 d'este decret.  
  
  
CAPÍTOL III  
Fòrum de formació en matèria d'animació juvenil  
  
Article 42. Definició   
Es crea el Fòrum de Formació en Matèria d'Animació Juvenil com a òrgan de consulta i participació en matèria de formació en animació juvenil.   
  
Article 43. Funcions  
Les funcions del Fòrum de Formació en Matèria d'Animació Juvenil són les següents:  
1. Ser l'òrgan interlocutor i de consulta entre la Generalitat en relació amb les escoles d'animació juvenil.  
2. Proposar la creació de grups de treball per a tractar aspectes relacionats amb la formació en animació juvenil.  
3. Proposar temes de formació per al professorat de les escoles d'animació juvenil.  
4. Proposar temes per a dissenyar mòduls formatius de formació permanent de monitors i monitores i directors i directores d'activitats de temps lliure educatiu infantil i juvenil.  
5. Detectar necessitats i problemes que puguen tindre les escoles en el funcionament diari.  
6. Ser un espai d'intercanvi de necessitats, experiències i bones pràctiques entre les escoles.  
  
Article 44. Composició  
1. El Fòrum de Formació en Matèria d'Animació Juvenil estarà format per:  
a) Una persona representant de cada escola d'animació juvenil.  
b) Una persona que forme part de la Comissió Permanent del Consell de la Joventut de la Comunitat Valenciana.  
c) Cinc integrants procedents de l'Administració de la Generalitat.   
  
2. Els vocals procedents de les escoles d'animació juvenil seran les directores i els directors de les escoles o persona en qui deleguen expressament per a això.  
3. Els components del Fòrum, designats en representació de l'Administració de la Generalitat seran:  
a) La persona titular de la Direcció General de l'Institut Valencià de la Joventut. Generalitat Jove, o persona en qui delegue, que posseirà la presidència.  
b) Quatre persones designades per la persona titular de la Direcció General de l'Institut Valencià de la Joventut. Generalitat Jove, entre el personal tècnic adscrit a l'Institut, una de les quals exercirà les funcions de secretaria.  
4. La participació en les reunions o activitats del Fòrum no comportarà cap remuneració.  
  
Article 45. Funcionament  
1. El Fòrum de Formació en Matèria d'Animació Juvenil es reunirà, de forma ordinària, una vegada a l'any, a convocatòria de la seua presidència, o de forma extraordinària totes les vegades que calga, a petició d'un terç de les escoles d'animació juvenil o de la seua presidència.  
  
2. Per al seu funcionament, es regirà pel que establix el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
TÍTOL IV  
Del carnet jove  
  
CAPÍTOL I  
Disposicions generals  
  
Article 46. Objecte  
El Carnet Jove a la Comunitat Valenciana es configura, de conformitat amb el que preveu la Llei 18/2010, de 30 de desembre, de Joventut de la Comunitat Valenciana, com un servici a la joventut, que, a través de l'Institut Valencià de la Joventut. Generalitat Jove, s'oferix als jóvens per a facilitar la seua mobilitat i intercomunicació, així com per a possibilitar el seu accés, per mitjà de l'articulació de determinats avantatges, a béns i servicis de caràcter social, cultural, econòmic, educatiu, recreatiu, esportiu, de consum, de transport i semblants.  
  
Article 47. Subjectes  
Podran formar part d'este programa els subjectes següents:  
1. Jóvens usuaris.  
2. Entitats adherides com a prestadores de productes i servicis.  
3. Entitats colaboradores en qualitat d'expedidores i distribuïdores.  
  
Article 48. Jóvens usuaris  
1. Podran ser usuaris d'este carnet els jóvens amb edats compreses entre els 14 i 30 anys, ambdós inclosos.  
2. Per a l'expedició del Carnet Jove, la persona interessada haurà de dirigir-se a les oficines de l'Institut Valencià de la Joventut. Generalitat Jove, o bé a les entitats amb què l'Institut tinga acordada l'emissió del Carnet Jove i adjuntar la documentació que es determine i haver pagat la taxa que s'establisca en la normativa vigent sobre taxes i preus públics de la Generalitat.  
  
Article 49. Característiques i vigència  
El Carnet Jove expedit a la Comunitat Valenciana es formalitzarà en un document de caràcter personal i intransferible que acredita el seu titular com a beneficiari dels servicis que comporta, i tindrà una validesa de dos anys comptador des de la data de la seua expedició.  
  
Article 50. Àmbit territorial  
1. Els carnets seran expedits en l'àmbit territorial de la Comunitat Valenciana, i tindran validesa en esta comunitat, així com en altres comunitats autònomes i altres països, de conformitat amb el que disposen les normes i acords nacionals i internacionals que siguen aplicables.  
  
2. Així mateix, basant-se en esta normativa i atenent el principi de reciprocitat, a la Comunitat Valenciana es reconeixeran els mateixos drets per a les persones posseïdores dels carnets expedits per altres comunitats autònomes o altres països.  
3. Les entitats amb què l'Institut Valencià de la Joventut. Generalitat Jove acorde l'emissió de la credencial, no podran emetre-la fora de l'àmbit geogràfic de la Comunitat Valenciana.  
4. Dins de l'àmbit territorial de la Comunitat Valenciana, únicament podran expedir el Carnet Jove l'Institut Valencià de la Joventut. Generalitat Jove i les entitats amb què este organisme haja acordat la seua emissió.  
  
Article 51. Modalitats  
El Carnet Jove a la Comunitat Valenciana té dos modalitats: la clàssica i la financera. La targeta clàssica es pot obtindre acudint a qualsevol de les oficines de l'Institut Valencià de la Joventut. Generalitat Jove, en la forma que dispose la normativa de desplegament d'este decret, i en aquelles entitats de caràcter públic amb què l'Institut Valencià de la Joventut. Generalitat Jove subscriga el corresponent conveni, mentres que la modalitat financera l'expediran les entitats amb què l'Institut Valencià de la Joventut. Generalitat Jove haja acordat la seua emissió, per mitjà de la subscripció de l'oportú conveni o contracte, i estarà associada a un compte específic del seu titular.  
  
  
CAPÍTOL II  
Entitats adherides i col·laboradores  
  
Article 52. Entitats adherides  
1. Tindran la condició d'entitats adherides al Carnet Jove, en condició de prestadores de servicis o subministradores de béns, les persones físiques o jurídiques que així ho desitgen, després de la subscripció del corresponent compromís d'adhesió amb l'Institut Valencià de la Joventut. Generalitat Jove. Mitjançant una orde de la conselleria competent en matèria de joventut podrà desenrotllar-se el procediment d'adhesió, així com el formulari i documentació que han de presentar les entitats adherides.  
2. El compromís d'adhesió tindrà una vigència de dos anys a partir de la seua firma, excepte denúncia expressa de qualsevol de les parts. Podrà prorrogar-se per dos anys més, de forma automàtica, excepte denúncia expressa de qualsevol de les parts.  
3. Les entitats adherides hauran de comunicar, per escrit, qualsevol canvi que altere la naturalesa del compromís d'adhesió, ja siga per cessament de l'activitat o per canvi de la titularitat.  
4. Les entitats adherides disposaran del distintiu acreditatiu de pertinença a la Xarxa de Carnet Jove, que serà proporcionat per l'Institut Valencià de la Joventut. Generalitat Jove.  
  
Article 53. Entitats colaboradores  
1. Tindran la condició d'entitats colaboradores del Carnet Jove, en qualitat d'expedidores i distribuïdores d'este, les entitats que subscriguen l'oportú conveni o contracte amb l'Institut Valencià de la Joventut. Generalitat Jove.  
2. En el cas de l'expedició del Carnet Jove, en la modalitat de targeta financera (dèbit i/o crèdit, segons dispose l'entitat financera en cada cas particular), esta estarà associada a un compte específic per als seus titulars, que serà obert o vinculat, en cas d'existir amb anterioritat, en el moment de la solicitud. Pel compte associat al Carnet Jove no s'exigiran saldos mínims ni es cobraran comissions de cap tipus, ni pel manteniment del compte ni de la targeta.  
  
3. Amb l'objecte d'obtindre l'adequada repercussió i satisfer les demandes i necessitats del colectiu juvenil, es podrà acordar, amb les entitats colaboradores, accions promocionals en activitats d'interés per a l'esmentat colectiu i campanyes periòdiques per a l'obtenció d'avantatges i descomptes en comerços, espectacles i esdeveniments d'interés juvenil.  
  
TÍTOL V  
De les instal·lacions juvenils  
  
CAPÍTOL I  
Disposicions generals  
  
Secció primera  
De les instal·lacions per a jóvens i del Registre d'Instal·lacions Juvenils de la Comunitat Valenciana.  
  
Article 54. De les instalacions juvenils  
1. En el marc de la prestació de servicis a la joventut, es consideren instalacions juvenils de conformitat amb el que preveu la Llei 18/2010, de 30 de desembre, de la Generalitat, de Joventut de la Comunitat Valenciana, aquelles que són titularitat de persones físiques o jurídiques, públiques o privades, i que es configuren com a infraestructures per a la realització d'activitats educatives, socials, culturals i d'oci i temps lliure, de caràcter lúdic, esportiu i mediambiental, que permeten el desenrotllament integral de la joventut, i oferixen un ambient d'intercanvi, allotjament, formació i participació en activitats culturals i el seu acostament al medi natural.   
2. Les instalacions juvenils es classifiquen en les categories següents:  
a) Residència juvenil: establiment de caràcter cultural i formatiu per mitjà del qual es facilita a les persones usuàries allotjament, manutenció, formació i participació en activitats socials i culturals, fomentant una adequada convivència i utilització del temps lliure.  
  
b) Alberg juvenil: establiment que, de forma permanent o temporal, servix de refugi o lloc d'acollida, per a jóvens i la resta de persones proveïdes del carnet d'alberguista que, en grup o individualment, l'utilitzen com a lloc de pas en el seu itinerari o en el marc d'una activitat.   
  
Són llocs adequats per al desenrotllament d'una sèrie d'activitats que poden comprendre des de la pràctica dels esports, fins a programes culturals, turístics o simplement de caràcter recreatiu.   
Per les seues característiques particulars, són llocs idonis per a la trobada de persones de diferents nacionalitats i cultures, generant un clima i ambient de convivència que possibilita l'intercanvi cultural i experiències compartides.  
Estes instalacions proporcionen allotjament i manutenció a les sòcies i socis de la Federació Internacional d'Albergs de Joventut (IYHF) que, individualment o en grup, utilitzen els seus servicis.   
c) Campament juvenil: instalació permanent, a l'aire lliure, en la qual l'allotjament es realitza generalment per mitjà de tendes de campanya, mòduls d'allotjament o altres elements fixos o portàtils, dotada d'uns equipaments bàsics i destinada exclusivament a la realització d'activitats amb grups de xiquetes i xiquets i/o jóvens.  
Es considera tenda de campanya tot recer d'estructura fàcilment desmuntable, dotat de tancaments no rígids i destinat a la pernoctació temporal de persones.  
Són mòduls d'allotjament els pavellons prefabricats, d'obra, de fusta o de qualsevol altre material rígid, aptes per a l'allotjament de persones amb les degudes garanties de seguretat i higiene.  
d) Altres espais físics que servisquen d'infraestructura per a les mencionades activitats educatives i d'oci, i així siguen desenrotllats mitjançant una orde de la conselleria amb competències en matèria de Joventut.  
3. Totes estes instalacions s'han d'inscriure en el Registre d'Instalacions Juvenils de la Comunitat Valenciana.  
4. Mitjançant una orde de la conselleria competent en matèria de joventut es regularà el funcionament de les instalacions juvenils i, si es tracta d'instalacions de l'Institut Valencià de la Joventut. Generalitat Jove, s'aprovaran, a més, mitjançant una resolució del director o directora general de l'Institut Valencià de la Joventut. Generalitat Jove, els corresponents reglaments de règim interior.  
  
Article 55. Registre d'Instalacions Juvenils de la Comunitat Valenciana  
1. De conformitat amb el que preveu l'article 6.k de la Llei 18/2010, de 30 de desembre, de la Generalitat, de Joventut de la Comunitat Valenciana, se crea el registre d'Instalacions Juvenils de la Comunitat Valenciana, dependent de l'Institut Valencià de la Joventut. Generalitat Jove.  
2. En el Registre d'Instalacions Juvenils de la Comunitat Valenciana s'inscriuran d'ofici totes les instalacions respecte de les quals s'haja presentat la declaració responsable, regulada en el capítol III d'este títol, així com les modificacions posteriors que es produïsquen en les condicions que posseïen en el moment d'inici de l'activitat, sempre que afecten les dades arreplegades en aquell.  
3. Una vegada efectuada la inscripció de la instalació reconeguda en el Registre, la Direcció General de l'Institut València de la Joventut. Generalitat Jove expedirà un certificat acreditatiu de la inscripció en què conste la data i el número de registre assignat.   
4. Els albergs juvenils inscrits, per la seua condició d'adherits a la Xarxa Espanyola d'Albergs Juvenils (REAJ) hauran d'exhibir de forma visible, en l'exterior de l'edifici i al costat de la porta principal d'accés, un distintiu identificatiu, facilitat per la REAJ, d'acord amb les normes reguladores d'esta xarxa.  
  
Secció segona  
De les persones usuàries, els seus drets i deures  
  
Article 56. De les persones usuàries   
1. Podran ser usuaris de les instalacions regulades en este títol, tots els jóvens de fins a 30 anys, individualment o en grup. No obstant això, els titulars de les instalacions juvenils regulades en este títol podran limitar l'edat per a les persones usuàries de la instalació o per a la participació en determinades activitats o servicis que promoguen, dins del marge d'edat establit anteriorment.  
2. Sense perjuí del que s'ha dit anteriorment, les persones amb una edat superior a 30 anys podran utilitzar les instalacions regulades en este títol, amb les condicions següents:  
a) Quan es tracte de mares, pares o tutors i monitors o educadors, que acompanyen les xiquetes i xiquets o jóvens, sempre que participen conjuntament en activitats educatives o tinguen tasques organitzatives o de suport.  
b) També podran utilitzar les instalacions juvenils de manera no habitual les famílies i els grups d'adults, sempre que quede garantida la funció social i educativa de les instalacions. En tot cas, els grups de xiquetes i xiquets i jóvens tenen prioritat en l'ocupació.  
  
3. En tot cas, la limitació de l'edat establida en l'apartat primer d'este article no serà aplicable a les persones de més de 30 anys amb el carnet d'alberguista de la Xarxa Espanyola d'Albergs Juvenils (REAJ) o qualsevol altre tipus d'acreditació que esta xarxa reconega com a vàlida.  
  
4. Els grups de jóvens hauran de designar, entre els seus components, una persona responsable que tinga la seua representació davant de la direcció de la instalació juvenil.  
  
Article 57. Drets de les persones usuàries   
Les persones usuàries de les instalacions juvenils inscrites en la Xarxa d'Instalacions Juvenils de la Comunitat Valenciana tenen els drets següents:  
1. Amb caràcter general, conéixer les dades inscrites en el Registre d'Instalacions Juvenils de la Comunitat Valenciana.  
2. En relació amb cada instalació juvenil:  
a) Utilitzar les instalacions juvenils respectant el reglament de règim intern.  
b) Rebre els servicis requerits com a contraprestació dels preus satisfets, així com conéixer la relació actualitzada de preus dels servicis oferits.  
c) Tindre accés a la informació, prevista en l'article 22.2 de la Llei 17/2009, de 23 de novembre, sobre el lliure accés a les activitats de servicis i el seu exercici.  
d) Formular les reclamacions, les iniciatives i els suggeriments que consideren oportuns.  
e) Aquells altres drets que es deriven d'este decret i de la resta de normes que siguen d'aplicació.  
  
Article 58. Deures de les persones usuàries   
Els deures de les persones usuàries de les instalacions juvenils, inscrites en la Xarxa d'Instalacions Juvenils de la Comunitat Valenciana, són els següents:  
1. Complir el reglament de règim intern que regule el funcionament de la instalació juvenil.  
2. Cuidar les instalacions, el mobiliari, el material i l'entorn natural i, si és el cas, el lloc d'emplaçament de la instalació juvenil.  
  
3. Pagar els preus fixats pels servicis rebuts.  
4. Aquells altres deures que es deriven d'este decret i de la resta de normes que siguen d'aplicació.  
  
Article 59. Obligatorietat d'assegurança d'incendis i de responsabilitat civil   
D'acord amb el que preveu l'article 8.2 de la Llei 13/2010, de 23 de novembre, de la Generalitat, de Protecció Civil i Gestió d'Emergències, les instalacions juvenils que, en virtut de la seua capacitat o característiques físiques, queden compreses en el Catàleg d'Activitats amb Risc de la Comunitat Valenciana, aprovat per Decret 32/2014, de 14 de febrer, del Consell, hauran de subscriure els contractes d'assegurança o altres garanties financeres equivalents necessàries per a cobrir els riscos, almenys, d'incendis i responsabilitat civil.  
  
Secció tercera  
Les residències juvenils  
  
Article 60. Fins de les residències juvenils  
Els fins que han de complir les residències juvenils són els següents:  
  
1. Proporcionar manutenció i allotjament als jóvens que, per raó de la seua activitat, han de desplaçar-se fora del seu domicili particular.  
  
2. Facilitar als jóvens la pràctica d'activitats de caràcter recreatiu i cultural segons les característiques de cada residència juvenil.  
3. Desenrotllar les tasques pròpies d'un alberg juvenil en les èpoques que es determinen.  
4. Possibilitar la creació d'una actitud de participació, colaboració i ajuda per a un millor funcionament de la instalació.  
5. Realitzar una tasca de cooperació amb entitats prestadores de servicis a la joventut, públiques i privades, i donar a conéixer les riqueses de l'entorn geogràfic, històric, cultural i socioeconòmic.  
  
Secció quarta  
Els albergs juvenils i la xarxa valenciana d'albergs juvenils  
  
Article 61. Fins dels albergs juvenils  
Són fins dels albergs juvenils:  
1. Proporcionar allotjament als jóvens que, individualment o en grup, demanden els seus servicis.  
2. Permetre als jóvens la realització d'activitats de temps lliure, de caràcter recreatiu i cultural.  
3. Propiciar la convivència entre els jóvens de manera que s'afavorisca l'intercanvi d'experiències.  
4. Possibilitar la creació d'una actitud de participació, colaboració i ajuda per a un millor funcionament de la instalació.  
5. Realitzar una tasca de cooperació amb entitats prestadores de servicis a la joventut, públiques i privades, i donar a conéixer les riqueses de l'entorn geogràfic, històric, cultural i socioeconòmic.  
  
Article 62. La Xarxa Valenciana d'Albergs Juvenils (REVAJ)  
1. El conjunt d'albergs juvenils dependents de la Generalitat, a través de l'Institut Valencià de la Joventut. Generalitat Jove, i aquells altres de titularitat pública o privada que siguen reconeguts com a albergs juvenils, integren la Xarxa Valenciana d'Albergs Juvenils (REVAJ).  
  
2. De conformitat amb el que disposen els estatuts del Consorci Xarxa Espanyola d'Albergs Juvenils, la integració en la Xarxa d'Albergs Juvenils de la Comunitat Valenciana és requisit imprescindible per a la integració en la Xarxa Espanyola d'Albergs Juvenils (REAJ) i el seu reconeixement per la Federació Internacional d'Albergs Juvenils (IYHF), per la Federació Europea d'Albergs Juvenils (EUFED) i per qualsevol altra organització internacional amb què la Comunitat Valenciana puga establir acords de colaboració.  
  
Secció quinta  
Campaments juvenils  
  
Article 63. Fins dels campaments juvenils  
Són fins dels campaments juvenils:  
1. Proporcionar allotjament als jóvens de les entitats juvenils, principalment per a realitzar les seues activitats i prestar servicis a la joventut.  
2. Oferir infraestructures degudament preparades, en contacte directe amb la naturalesa i la diversitat mediambiental, adequades a les necessitats pedagògiques de les entitats organitzadores.  
3. Permetre a grups de jóvens, entitats juvenils, associacions juvenils o altres organitzacions sense ànim de lucre, la realització d'activitats de temps lliure de caràcter recreatiu i cultural.  
4. Propiciar la convivència entre els jóvens de manera que s'afavorisca l'intercanvi d'experiències.  
5. Possibilitar la creació d'una actitud de participació, colaboració i ajuda per a un millor funcionament de la instalació.  
6. Realitzar una tasca de cooperació amb entitats prestadores de servicis a la joventut, públiques i privades, donant a conéixer les riqueses de l'entorn geogràfic, històric, cultural i socioeconòmic.  
  
CAPÍTOL II  
De les instal·lacions públiques de titularitat i/o gestió de l'Institut Valencià de la Joventut. Generalitat Jove  
  
Secció primera  
Disposicions generals  
  
Article 64. Instalacions públiques de titularitat i/o gestió de l'Institut Valencià de la Joventut. Generalitat Jove  
La Generalitat, a través de l'Institut Valencià de la Joventut. Generalitat Jove, mantindrà una xarxa d'instalacions públiques la destinació prioritari de la qual serà l'exercici d'activitats d'oci de caràcter cultural, educatiu, social, lúdic, esportiu i mediambiental.  
  
Article 65. Règim de funcionament  
Les instalacions juvenils definides en l'article anterior es regiran per les normes reguladores del seu funcionament contingudes en este decret i, en allò no previst, pels respectius reglaments de règim intern, elaborats de conformitat amb este i aprovats per resolució del director o directora general de l'Institut Valencià de la Joventut. Generalitat Jove. Es garantirà en tot el procés d'elaboració dels reglaments interns la participació de tots els colectius als quals puga afectar, entre els quals s'inclou la direcció de la instalació, el personal d'administració i les persones residents.  
Article 66. Denominació i distintius  
1. Les residències, els albergs i els campaments juvenils tindran una denominació específica, a la qual respondran en la seua identificació social, i no podran emprar identificacions diferents.  
2. Cada instalació juvenil tindrà un distintiu que la identifique i que serà aprovat per resolució del director o directora general de l'Institut Valencià de la Joventut. Generalitat Jove.  
3. Els albergs juvenils de l'Institut Valencià de la Joventut. Generalitat Jove, per la seua condició d'adherits a la Xarxa Espanyola d'Albergs Juvenils (REAJ), hauran d'exhibir de forma visible en l'exterior de l'edifici i al costat de la porta principal d'accés un distintiu identificatiu, facilitat per la REAJ.  
  
Article 67. director o directora  
1. Al capdavant dels albergs i les residències gestionats directament per l'Institut Valencià de la Joventut. Generalitat Jove, i quan així estiga determinat en les corresponents relacions de llocs de treball, hi haurà un director o directora que, sense perjuí de les facultats de coordinació i control que corresponga a altres òrgans de l'Institut Valencià de la Joventut. Generalitat Jove, tindrà les funcions inherents a la responsabilitat del seu càrrec, li correspondrà la direcció i administració dels mitjans materials i humans de la instalació i, per tant, el seu control i inspecció, així com la proposta de les mesures adequades de conservació i manteniment de les instalacions i la coordinació de l'ús d'estes.  
  
D'acord amb el que preveu la Llei 10/2010, de 9 de juliol, d'Ordenació i Gestió de la Funció Pública Valenciana, la normativa de desplegament actualment vigent o la que, si és el cas, la substituïsca, així com d'acord amb el es preveu en cada moment en les esmentades relacions de llocs de treball, estos llocs tindran naturalesa funcionarial, amb rang equivalent a direcció, de conformitat amb el que preveu la disposició addicional quinta del Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball i el procediment d'elaboració de les relacions de llocs de treball de l'Administració de la Generalitat.  
2. En el cas dels campaments juvenils gestionats directament per l'Institut Valencià de la Joventut. Generalitat Jove, i quan així estiga determinat en les corresponents relacions de llocs de treball, podrà designar-se un funcionari públic com a responsable de la gerència i administració, les funcions del qual seran les de gestionar administrativament el campament juvenil, assegurar el funcionament adequat dels servicis i material del campament i vetlar per la cura i neteja de les instalacions. Tot això dins del respecte al que preveuen les relacions de llocs de treball vigents en cada moment i els sistemes de provisió de llocs previstos en la legislació sobre funció pública abans esmentada.  
  
  
Secció segona  
De les residències juvenils de l'Institut Valencià de la Joventut. Generalitat Jove  
  
Article 68. Residències juvenils de l'Institut Valencià de la Joventut. Generalitat Jove  
1. D'acord amb el que disposa l'article 40.1 de la Llei 18/2010, de 30 de desembre, de la Generalitat, de Joventut de la Comunitat Valenciana, la Generalitat mantindrà una xarxa pública de residències juvenils a disposició dels jóvens estudiants.  
2. L'Institut València de la Joventut. Generalitat Jove facilitarà a les persones usuàries de les seues residències juvenils allotjament, manutenció, formació i participació en activitats socials i culturals, i fomentarà una adequada convivència i utilització del temps lliure.  
  
Article 69. Condició de residents i preus públics a pagar  
1. Tindran la condició de residents els jóvens que l'hagen solicitada d'acord amb les bases de la convocatòria anual, hagen sigut admesos i accepten les disposicions que regulen les residències i el règim intern d'estes, i la resta de normes complementàries que regulen estos centres.   
  
2. Anualment es publicarà una convocatòria, per resolució de la persona titular de la Direcció General de l'Institut Valencià de la Joventut. Generalitat Jove, que contindrà el nombre de places convocades, els requisits d'admissió, el procediment i els terminis de presentació de les solicituds, així com els criteris de selecció dels aspirants.  
3. Els preus públics de les residències juvenils s'establixen reglamentàriament.   
  
Secció tercera  
Dels albergs juvenils de l'Institut Valencià   
de la Joventut. Generalitat Jove  
  
Article 70. Albergs juvenils de l'Institut Valencià de la Joventut. Generalitat Jove   
Són albergs juvenils de l'Institut Valencià de la Joventut. Generalitat Jove aquelles instalacions de titularitat i/o gestió per part de l'Institut que, de forma temporal o permanent, servisquen de refugi o lloc d'acollida per a jóvens i la resta de persones proveïdes del carnet d'alberguista que, en grup o individualment, vullguen utilitzar-los com a lloc de pas per al seu itinerari o en el marc d'una activitat.  
  
Article 71. Tarifes i procediment de contractació de reserves i utilització dels albergs juvenils  
Per resolució de la persona titular de la Direcció General de l'Institut Valencià de la Joventut. Generalitat Jove s'establixen les tarifes, així com el procediment de contractació de reserves de places en els albergs i residències juvenils, en tant que presten servicis d'alberg, així com les condicions d'ús d'estes instalacions.  
  
Secció quarta  
Dels campaments juvenils de l'Institut Valencià   
de la Joventut. Generalitat Jove  
  
Article 72. Campaments juvenils de l'Institut Valencià de la Joventut. Generalitat Jove  
Són campaments juvenils de l'Institut Valencià de la Joventut. Generalitat Jove aquelles instalacions de titularitat de l'Institut i/o gestió per part de l'Institut que, de forma temporal o permanent, servisquen de refugi o lloc d'acollida per a jóvens i la resta de persones que, en grup, vullguen utilitzar-los en el marc d'una activitat.  
  
Article 73. Tarifes, procediment de contractació de reserves i ús dels campaments juvenils  
Mitjançant una resolució de la persona titular de la Direcció General de l'Institut Valencià de la Joventut. Generalitat Jove s'establixen les tarifes, així com el procediment de contractació de reserves de places en els campaments juvenils i les condicions d'ús d'estes instalacions.  
  
  
CAPÍTOL III  
Règim de declaració responsable per a la posada en marxa i funcionament d'una instal·lació juvenil  
  
Article 74. Declaració responsable   
1. La persona interessada, o qui la represente, en l'obertura d'una instalació juvenil presentarà, a l'Institut Valencià de la Joventut. Generalitat Jove, una declaració responsable, d'acord amb el model disponible en la guia Prop del web gva.es i en el web de l'Institut Valencià de la Joventut. Generalitat Jove, i en els termes que preveu este article.  
  
2. La declaració responsable haurà d'incloure les dades següents:  
a) Identificació de la persona que subscriu la declaració responsable i acreditació de la seua personalitat. Per a això, es podrà autoritzar l'Institut Valencià de la Joventut. Generalitat Jove per a la verificació d'esta identitat o, en qualsevol altre cas, s'haurà d'aportar fotocòpia del DNI de la persona que efectua la comunicació. En el cas que la declaració s'efectue en nom d'una persona jurídica, junt amb l'acreditació de la identitat de la persona que subscriu la declaració responsable haurà d'acreditar-se la personalitat jurídica d'aquella, per mitjà d'aportació de còpia de l'escriptura de constitució inscrita en el Registre Mercantil o en el registre que siga procedent, o certificat d'estos registres; així com còpia dels documents que acrediten, de forma fefaent, la representació que té la persona que subscriu l'esmentada declaració responsable, si no consta esta representació clarament en l'escriptura de constitució.   
b) Tipus d'instalació, d'acord amb la classificació arreplegada en l'article 54.2 d'este decret.  
3. S'entén per declaració responsable, als efectes d'este decret, el document subscrit per la persona interessada, o per qui la represente, on manifeste, sota la seua responsabilitat, que complix els requisits que establix la normativa corresponent per a iniciar l'activitat, que disposa de la documentació que així ho acredita i que es compromet a complir estos requisits durant tot el temps en què es mantinga l'activitat. En tot cas, la persona interessada, o qui la represente, manifestarà en la declaració responsable que disposa de la documentació següent:   
  
a) La documentació que acredite que té la disponibilitat de l'immoble per al seu ús com a instalació juvenil, bé per ser el seu propietari, bé per posseir títol habilitant per a l'explotació de la instalació en qüestió.  
  
b) La memòria descriptiva de la instalació juvenil, en la qual consten les característiques, les condicions i les places de la instalació.  
c) El reglament de règim intern elaborat pel titular de la instalació, en el qual es regulen les normes de convivència del centre.  
d) La pòlissa vigent, almenys, d'assegurança d'incendis i de responsabilitat civil, per a cobrir els riscos derivats de la utilització de la instalació davant dels usuaris i tercers, segons el que assenyala l'article 59 d'este decret.  
e) El pla d'autoprotecció, degudament registrat, previst en la Llei 13/2010, de 23 de novembre, de la Generalitat, de Protecció Civil i Gestió d'Emergències, en el cas d'estar inclòs l'establiment en el Catàleg d'Activitats amb Risc a la Comunitat Valenciana, d'acord amb el que preveuen els articles 2, 5 i 6 del Decret 32/2014, de 14 de febrer, del Consell, pel qual s'aprova el Catàleg d'Activitats amb Risc a la Comunitat Valenciana i es regula el Registre Autonòmic de Plans d'Autoprotecció.   
f) Document que acredite el compliment de les exigències bàsiques de seguretat determinades pel Codi Tècnic de l'Edificació per a l'ús residencial públic i la resta de normativa aplicable.  
g) Document que acredite el compliment de la normativa vigent en matèria d'accessibilitat.   
h) Document que acredite la potabilitat de l'aigua destinada al consum humà.  
i) Document que acredite la connexió al clavegueram; en cas contrari, certificat d'autorització d'abocament atorgat per l'organisme competent.  
j) El contracte de subministrament elèctric i/o de gas o el certificat d'adequació de la instalació a la normativa aplicable, si és procedent.  
k) Document que acredite l'arreplega de residus sòlids urbans.  
l) Document que acredite l'existència d'un programa de desinsectació i desratització.  
m) Certificat del fet que s'ha realitzat la desinfecció del sistema hídric i el programa de manteniment del conjunt de les instalacions incloses en la normativa vigent sobre prevenció de la legionelosi.  
  
n) Si la instalació disposa de piscina, haurà de complir la normativa vigent sobre els criteris tecnicosanitaris i de seguretat de les piscines d'ús públic.  
ny) Les llicències o autoritzacions preceptives per a l'exercici de l'activitat, l'atorgament de les quals siga competència d'altres departaments o administracions públiques, de conformitat amb la normativa sectorial aplicable, especialment la llicència ambiental.  
4. Des del moment de la presentació de l'esmentada declaració responsable, es podrà requerir la persona interessada perquè que aporte la documentació mencionada en este article, en l'exercici de les facultats de control que corresponen a l'Institut Valencià de la Joventut. Generalitat Jove.  
5. La inexactitud, falsedat o omissió, de caràcter essencial, en qualsevol dada, manifestació o document que s'acompanye o s'incorpore a l'esmentada declaració responsable, o la no-presentació davant de l'Institut Valencià de la Joventut. Generalitat Jove d'este document determinarà la impossibilitat de continuar l'exercici de l'activitat afectada, des del moment que es tinga constància d'estos fets, sense perjuí de les responsabilitats penals, civils o administratives a què haguera lloc i de les facultats de comprovació, control i inspecció que tenen atribuïdes la resta de les administracions públiques competents, d'acord amb la corresponent legislació sectorial.   
6. L'incompliment o la pèrdua dels requisits previstos en este decret i la seua falta d'esmena podrà comportar, després de la tramitació prèvia de l'oportú procediment administratiu, amb respecte al principi d'audiència, la cancelació de la inscripció de la instalació corresponent en el Registre d'Instalacions Juvenils de la Comunitat Valenciana, la qual cosa comportarà la pèrdua del reconeixement com a instalació juvenil.  
  
  
Article 75. Compliment de les condicions de la Federació Internacional d'Albergs Juvenils (IYHF) per al reconeixement dels albergs juvenils  
Als efectes previstos en l'article anterior, i d'acord amb els estatuts del Consorci de la Xarxa Espanyola d'Albergs Juvenils, a què la Generalitat pertany, si es tracta del reconeixement com a alberg juvenil, la declaració responsable contindrà, a més, un apartat en què s'indique expressament que es complixen els principis de les normes de qualitat i del codi de pràctiques garantides establits per la Federació Internacional d'Albergs Juvenils (IYHF), que es recullen en l'annex III d'este decret.  
  
  
Article 76. Modificacions en les instalacions  
Les persones interessades han d'informar l'Institut Valencià de la Joventut. Generalitat Jove de qualsevol modificació que es produïsca en les dades incloses en la declaració responsable o en les condicions de les instalacions, per tal que es puga valorar si és necessària la presentació d'una nova declaració responsable.   
  
DISPOSICIÓ ADDICIONAL  
  
Única. No increment del gasto públic  
L'aplicació i execució d'este decret no comportarà obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
DISPOSICIONS TRANSITÒRIES  
  
Primera. Servicis d'informació juvenil  
1. Les persones titulars dels servicis d'informació juvenil que hi ha a la Comunitat Valenciana, inscrits amb anterioritat a la publicació d'este decret, podran continuar prestant els servicis que actualment desenrotllen. En el termini de tres anys des de la publicació d'este decret, la conselleria competent en matèria de joventut publicarà l'orde de desplegament, després de la qual els titulars dels servicis d'informació juvenil hauran d'acreditar el compliment dels requisits establits en este decret.  
  
2. Transcorreguts sis mesos des de la publicació de l'orde prevista en l'apartat 1, els servicis d'informació juvenil, autoritzats en virtut de la normativa anteriorment vigent i que no acrediten el compliment dels requisits establits en esta norma, quedaran privats del seu reconeixement oficial, per mitjà de la instrucció de l'expedient corresponent, que garantisca l'audiència prèvia a la persona interessada, de conformitat amb el que preveu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. En el termini de dos anys des de la publicació d'este decret, les conselleries competents en matèria d'educació i d'administració pública, amb competència en la qualificació dels informadors juvenils a la Comunitat Valenciana, hauran donat fi als procediments de reconeixement de l'experiència i formació no formal, tendents a l'acreditació de les unitats de competència del certificat de professionalitat d'informació juvenil, de les persones que presten els seus servicis en la Xarxa d'Informació Juvenil de la Comunitat Valenciana.  
  
4. En el mateix termini de dos anys, la conselleria amb competència en la formació professional per a l'ocupació haurà facilitat mecanismes perquè s'haja acreditat per mitjà de certificat de professionalitat, expedit per l'Institut Valencià de la Joventut. Generalitat Jove, la qualificació professional dels informadors juvenils que complixen els requisits i estan en actiu en la Xarxa d'Informació Juvenil de la Comunitat Valenciana.  
  
Segona. Formació en matèria d'animació juvenil  
1. Respecte a la regulació continguda en el títol III d'este decret, hauran de dictar-se, en el termini d'un any, les disposicions normatives corresponents que establisquen les unitats formatives dels cursos, les condicions de la formació no presencial i de les pràctiques, així com qualsevol altre aspecte relatiu a la realització dels cursos, no previst en el mencionat títol. Fins que no es produïsca l'esmentat desplegament normatiu, es continuaran aplicant les disposicions previstes respecte d'això en el Decret 60/2005, d'11 de març, i en la normativa de desplegament.  
2. Les escoles oficialment reconegudes dins de l'àmbit de la Comunitat Valenciana, en aplicació del Decret 60/2005, d'11 de març, del Consell, hauran de comunicar a l'Institut Valencià de la Joventut. Generalitat Jove la continuïtat de la seua activitat, i hauran de fer constar expressament que s'adeqüen al que disposa este decret, tot això en el termini de sis mesos comptador a partir de la seua publicació.  
3. L'Institut Valencià de la Joventut. Generalitat Jove, mitjançant una resolució de la persona titular de la seua direcció general, i amb audiència prèvia de la persona interessada, de conformitat amb el que preveu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà deixar sense efecte l'acreditació de les escoles que incomplisquen el que disposa l'apartat anterior, una vegada transcorregut el termini indicat en este.  
4. Els cursos ja iniciats a l'entrada en vigor d'este decret s'ajustaran a la normativa vigent en el moment de la seua acreditació.   
5. En relació amb els cursos de formació permanent i de formador o formadora d'animadors, fins que no es publique la normativa de desplegament i la resolució de la persona titular de la Direcció General de l'Institut Valencià de la Joventut. Generalitat Jove, segons el que establix l'article 35.4 i 6 d'este decret, continuaran vigents els capítols III i IV de l'Orde de 3 de febrer de 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana, en els que s'establixen les condicions dels cursos de formador o formadora d'animadors i de formació permanent, sempre que no entren en contradicció amb este decret.  
6. Els certificats emesos per l'òrgan competent en matèria de joventut de la Generalitat fins a la data d'entrada en vigor d'este decret i els que estan pendents de la seua emissió, segons allò que s'ha referit en l'apartat 4 d'esta disposició, s'equipararan de manera automàtica amb els diplomes regulats en este decret.  
7. La conselleria competent per al reconeixement, avaluació i acreditació de les qualificacions professionals establirà els procediments pertinents perquè les persones que estiguen en possessió dels diplomes obtinguts a l'empara d'este decret o dels certificats obtinguts a l'empara del que establix l'esmentada Orde de 3 de febrer de 2006, de la Conselleria de Benestar Social, obtinguen els certificats de professionalitat corresponents.  
  
Tercera. Instalacions de la Xarxa Valenciana d'Albergs Juvenils   
Aquelles instalacions que hagueren sigut reconegudes fins al moment d'entrada en vigor d'este decret com a albergs juvenils per mitjà de la subscripció del corresponent conveni amb l'Institut Valencià de la Joventut. Generalitat Jove seran inscrites d'ofici en el Registre d'Instalacions Juvenils de la Comunitat Valenciana, en la secció corresponent, mitjançant una resolució administrativa, que serà notificada en la forma legalment establida. Tot això sense perjuí de la facultat de l'Institut Valencià de la Joventut. Generalitat Jove de solicitar tota la informació que considere als efectes de quedar acreditat, si així no estiguera, que el titular de la instalació disposa de la documentació a què fa referència el capítol III del títol V d'este decret.  
  
DISPOSICIÓ DEROGATÒRIA   
  
Única  
1. A l'entrada en vigor d'este decret queden derogats:  
a) El Decret 61/1984, de 18 de juny, del Consell Valenciana, pel qual es regula la gestió d'instalacions juvenils, esportives i socioculturals de la Generalitat pels ajuntaments.  
b) El Decret 183/1988, de 28 de novembre, del Consell Valenciana, sobre l'ordenació d'albergs juvenils i creació de la Xarxa Valenciana d'Albergs Juvenils.  
c) El Decret 24/1995, de 6 de febrer, del Govern Valencià, pel qual es regula la Xarxa Valenciana d'Informació Juvenil.  
d) El Decret 60/2005, d'11 de març, del Consell, pel qual es regula la formació en matèria d'animació juvenil a la Comunitat Valenciana, sense perjuí d'allò que s'ha assenyalat en la disposició transitòria segona, apartat 1, d'este decret.   
e) L'Orde de 31 de juliol de 1987, de la Conselleria de Cultura, Educació i Ciència, per la qual s'aproven les normes reguladores del funcionament de les residències, albergs i campaments juvenils de la Generalitat; l'Orde de 25 de juliol de 1991, de la Conselleria de Cultura, Educació i Ciència, per la qual s'establixen les normes reguladores del funcionament de les residències juvenils de la Generalitat; i l'Orde de 12 de febrer de 1997, de la Conselleria de Cultura, Educació i Ciència, de modificació de les anteriors.  
  
f) L'Orde de 3 de febrer de 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana, excepte els capítols III i IV, relatius, respectivament, als cursos de formació permanent i de formador/a d'animadors, en els termes que preveu la disposició transitòria segona apartat 5.  
g) El capítol I i l'article 8 de l'Orde 17/2010, de 14 de juliol, de la Conselleria de Benestar Social, per la qual es regula el Carnet Jove a la Comunitat Valenciana.  
2. Així mateix, Queden derogades totes les disposicions del mateix rang o inferior que s'oposen al que disposa este decret.  
  
DISPOSICIONS FINALS  
  
Primera. Desenrotllament   
Es faculta la persona titular de la conselleria competent en matèria de joventut per a dictar totes les disposicions que siguen necessàries per al desenrotllament del que preveu este decret, sense perjuí dels articles d'este que remeten a la resolució de la persona titular de la Direcció General de l'Institut Valencià de la Joventut. Generalitat Jove en determinats casos.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
Valencia, 5 de juny de 2015  
  
El president de la Generalitat,  
ALBERTO FABRA PART  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX I  
Titulacions equivalents a la qualificació professional   
d'informador o informadora Juvenil  
  
Als efectes del compliment del requisit d'estar en possessió de la qualificació professional d'informador o informadora juvenil, establit en el títol I este decret, tindran el mateix valor i eficàcia jurídica que el títol de Tècnic Superior en Animació Sociocultural i Turística i que el Certificat de Professionalitat en Informació Juvenil, els títols següents:  
  
- Tècnic Especialista en Activitats Socioculturals, branca Administrativa i Comercial.  
- Tècnic Especialista en Agències de viatge, branca Hostaleria i Turisme.  
- Tècnic Superior en Animació Sociocultural.  
- Tècnic Superior en Animació Turística.  
  
ANNEX II  
Titulacions equivalents a les exigides per als equips d'animació d'activitats de temps lliure  
  
1. Als efectes de les activitats regulades en el títol II d'este decret, seran equivalents als diplomes de director o directora d'activitats de temps lliure educatiu infantil i juvenil:  
a) El Diploma d'Animador o Animadora Juvenil o els diplomes emesos pels organismes responsables en matèria de joventut de les comunitats autònomes que, siga quina siga la seua denominació, capaciten per a la realització de les funcions de direcció i coordinació d'activitats de temps lliure educatiu infantil i juvenil.   
b) Les titulacions de formació professional que incloguen íntegrament la qualificació professional de direcció i coordinació d'activitats de temps lliure educatiu infantil i juvenil, del Catàleg Nacional de Qualificacions Professionals.  
c) El certificat de Professionalitat de Direcció i Coordinació d'Activitats de Temps Lliure Educatiu Infantil i Juvenil, que arreplega la qualificació de direcció i coordinació d'activitats de temps lliure educatiu infantil i juvenil del Catàleg Nacional de Qualificacions Professionals, expedit pels organismes competents.  
2. Als efectes de les activitats regulades en el títol II d'este decret, seran equivalents als diplomes de monitor o monitora d'activitats de temps lliure educatiu infantil i juvenil:  
a) Els diplomes emesos pels organismes responsables en matèria de joventut de les comunitats autònomes que capaciten per a la realització de les funcions de monitor/a d'activitats de temps lliure educatiu infantil i juvenil.   
b) Les titulacions de formació professional que incloguen íntegrament la qualificació professional de dinamització d'activitats de temps lliure educatiu infantil i juvenil del Catàleg Nacional de Qualificacions Professionals.   
c) El certificat de professionalitat de dinamització d'activitats de temps lliure educatiu infantil i juvenil, que arreplega la qualificació de dinamització d'activitats de temps lliure educatiu infantil i juvenil del Catàleg Nacional de Qualificacions Professionals, expedit pels organismes competents.  
  
  
ANNEX III  
Principis de les normes de qualitat i del codi de pràctiques garantides establits per la Federació Internacional d'Albergs Juvenils (IYHF)  
  
  
Els cinc components són: recepció, neteja, seguretat, intimitat i comoditat.  
1. Recepció/accés preferent  
Els albergs han d'estar oberts a tots. Per a això, l'alberguista ha de presentar un carnet de soci o el carnet d'alberguista de la Xarxa Espanyola d'Albergs Juvenils, en una de les seues diferents modalitats. L'alberg ha de disposar d'estes credencials i podrà adquirir-les a través de les oficines de l'Institut Valencià de la Joventut. Generalitat Jove. D'altra banda, ha d'haver-hi un adequat sistema per a respondre les solicituds i acceptar reserves, atendre les consultes i donar la informació adequada. Ha d'haver-hi una recepció i horari d'obertura determinat. L'alberg ha de facilitar també dins d'este la informació necessària als alberguistes, tant de servicis disponibles com els seus horaris d'utilització i preus.  
2. Neteja  
Els albergs i els seus empleats hauran d'estar nets i higiènics. Tant l'interior com l'exterior de l'alberg hauran d'estar en bones condicions, ordenats i ben decorats.  
3. Seguretat  
Els albergs hauran de prendre les mesures necessàries per a garantir la seguretat personal dels socis i de les seues pertinences.  
4. Intimitat  
L'alberg haurà d'oferir adequats nivells d'intimitat.  
5. Comoditat  
A més de complir les normes de qualitat garantides establides per la IYHF en els seus documents de funcionament i administració, els albergs hauran de proporcionar un bon descans en còmodes entorns.


Còpia Permalink ELI